گرنگیی پاراستنی نهێنیی ستراتیژییەتی جەنگ ... گۆمەیی\nمایەی دڵخۆشی ئەوەیە کە دەبینین ئەمڕۆ مرۆڤی کورد لە هەرچوار پارچەی کوردستاند هەروەها ڕۆڵەکانیان لە هەندەرا بێ گوێدانە بیروباوەڕی ڕامیاری‌و ئایدیۆلۆژی جیاواز ئەو سنوورە جوگرافییەیان بەزاندووە کە سەدساڵ لەمەوبەر هێزە ئیمپریالیستەکان کوردستانیان پێ کردووە بە چوارپارچەو بەدرێژایی ماوە ئەو سنوورە لەمێشکی بەشی زۆر لە کورداندا جەسپیوە تا ئەوڕادەیەی زۆرکەس لەبری هزری کوردستانی بوون خۆیان بە عیراقی، ئێرانی، تورکیاو سوریایی بزانن.\nهیچ گومان لەوەدانییە کە چوونی پێشمەرگە بۆ یارمەتی شەڕڤانان‌و بەرگری لە کۆبانی، سەرەڕای ئەوەی بۆ دوورخستنەوەی نەهامەتییە لەو سەدان هەزار هاووڵاتییە کوردەی ئاوارەبوون‌و پاراستنی ئەو خاڵە ستراتیژییە لەخاکی کوردستان، هەڵوێستەکە بە کردەیەکی زۆر گرنگی نەتەوایەتی دەژمێردرێت لەبۆ یەکخستنی هێزو توانای میکانیزمی بەرگری لەسەر ئاستی کوردستانی مەزن، بەڵام مایەی نیگەرانی ئەوەیە کە ئەمڕۆ لە مێدیا کوردییەکاندا درکاندنی نهێنییە سەربازییەکاندا بەجۆرێک بووە بەباو، سەرکردەیەکی لەشکر ژمارەی جەنگاوەران‌و جۆری چەک‌و ڕێگای چوون‌و جۆنێتی بەرەنگاربوونی هێزەکانی دوژمن بەئاشکرا بۆ مێدیاکان دەگێڕنەوە ئەوانیش لەبەر شانازیی دەسپێشخەری بلاوکردنەوەی نووچەکە یان فرۆشتنی هەرچی زۆرتر ژمارەی ڕۆژنامەکانیان هەندێک ترش‌و خوێی پێوەدەکەن‌و بڵاوی دەکەنەوە.\nمن وەک چەندین ساڵ کارکردنم لە لەشکری عیراق‌و ماوەی چەندساڵ کادر لەدەزگایەکی نهێنگای شۆڕشی کوردی‌و خوێندن‌و ڕاهێنانی تایبەت لەوبوارانەدا بە سەرپەرشتی مامۆستاو پسپۆری بیانی لەوە گەیشتووم کە ئەو تاکتیکەی ئەمڕۆ بەرپرسانی لەشکرو مێدیاکان گرتوویانەتە بەر زۆر هەڵەیە، چونکە ڕاستەوخۆ بە دوژمن دەڵێن "خۆگرن وا هاتین‌و بزانن چیجۆرە چەکمان پێیەو چۆن گورزتان لێ دەوەشێنین" وەک لەوەی نەزانن جۆن دوژمن خۆی بۆ بەرپەرچدانەوەیان ئامادە دەکات.\nبەڵێ ئەوە ڕاستە کە جەماوەری کورد ورەی بەوە بەرزدەبێتەوە کە ببینێت هێزەکانی کوردستان بەرانبەر بەدوژمن یەک دەنگ‌و یەک بازوون، بەڵام لەبەرانبەردا دوژمن دەکارێت خەڵکانێکی سەربەخۆی بنێڕێتە نێو ئەو جەماوەرەی (وەک ئەمڕٶ لەمێدیاکاندا بڵاوکرایەوە) لەباکوور خۆیان ئامادەکردووە لەپێشوازی ئەو هێزەدابن. ئەوجا لاساییکردنەوەی داعش لە جۆری تۆقاندنی هاووڵاتییان لەڕێگای مێدیاکانەوە زۆر جیاوازە چونکە جۆری کاریگەری‌و دەنگدانەوەی ئەو بڵاوکراوانە جیاواز دەبن.\nمیتودی کارکردنە سەر باری دەروونی جەنگاوەر بۆئەوەی نەتوانێت بەباشی بجەنگێت یان هەندە مێشکی تەڵخ بکات بە سووکترین هێرش کەوتنە سەری ورەبەردات‌و گۆڕەپانی جەنگ جێهێڵێت ئەوەیە کە دوژمن ئەوە بڵاوکاتەوە کە هێرشی بردووەتە سەر هێڵەکانی پشتەوە جەنگ یان بۆسەر ئەو کۆمەڵگایەی خاوخێزانی جەنگاوەرانی لێدەژین ئەوکات جەنگاوەر دەکەونە بیرکردنەوە لە ژن‌و منداڵ‌و خزم‌و خێش، وەک ئەوەی بینیمان داعش بەر لە هێرشەکانی بۆ سەر موسڵ یان شارە عارەبییەکانی تری عیراق، هەروەها شارو شارۆچکەکانی هەرێمی کوردستان لەڕێگای مێدیاکانەوە دانیشتوانی تۆقاندووە. .\nبەڵام بەکارهێنانی ئەو میتوودە مێدیاییەی ئەمڕۆ هێزەکانی کورد بەکاریدێنن جیاوازە لەگەڵ ئەوەی داعش کە تۆڕێکی تیرۆریستە بەکاریدێنێت، لەبەر ئەم هۆیانە:ـ\nیەک: جۆرێک لە بیرکردنەوە پاڵی بە تیرۆریستانی داعشەوە ناوە گوایە ئەوان جەنگی پیرۆز دەکەن دژ بە کەسانی کافر، خۆ ئەگەر بیشکوژرێن ئەوا دەگەنە ئەو بەهەشتەی ئاواتیانە، بۆیە بێترس‌و دڵەڕاوکێ تا دواهەناسە دەجەنگن.\nدوو: ئەو تیرۆریستانە هەریەکەو لە وڵاتێکەوە هاتوون، هیچکەس یان خێزانیان جێنەهێشتووە لەو شوێنانەی هێزەکانی کورد هێڕشیان دەکاتەسەر، بۆیە هیچجۆرە گەردێک ناکەوێتە مێشکی ئەو تیرۆریستانە تا ببێتە هۆی ورەبەردانیان.\nسێ: ئاواتی جەنگاوەری کورد ئازادکردنی ئەو خاکەیە کە هەرگیز تێیدا خۆی بە سەربەست نەزانیوە بۆیە دەخوازێت خۆی لەپێناودا بکاتە قربانی، بەڵام ئەگەر بیری بۆئەوە بچێت کە لەپاش خۆی منداڵانیشی لەناودەچن یان ناڕەحەت دەژین ئەوا ئاسانە ورە بەربدات، بەڵام خاکی ئەم دونیایە لەلای تیرۆریستانی داعش هیچ گرنگ نییە بەڕادەی ئەوەی بیری لێدەکاتەوە کە لەناوبردنی ئەو مرۆڤانەی بەکافریان دەزانیت چونکە بە ئەنفال کردنی ئەوان پانتایی بەهەشت‌و پاداشتی حورو غیلمان وەدەست دێنێت.\nسوید ـ ٢٧/ ١٠/ ٢٠١٤


دیسانەوە سێكوچكەی لەعنەتی! (تەكفیر، تەخوین، تەجویع)\nلە ڕۆژانی كۆتایی مانگی حوزەیرانی ساڵی (2009) و لە سەروبەندی هەڵبژاردنی ئەندامانی پەرلەمانی هەرێمی كوردستاندا، بەڕێز مامۆستا سەڵاحەدین موحەممەد ئەمینداری گشتی یەكگرتووی ئیسلامی كوردستان لە دیمانەیەكی (تەلەفزیۆنی یەكگرتوو ـ كەناڵی هەڵەبجە)دا باسی لە چەند پرس و تەوەرەیەكی گرنگ كرد، هەر لەو دیمانەیەدا چەمك و دەستەواژەیەكی زۆر گرنگیان بەكارهێنا و هەڵوێستەیان لەسەر كرد، لەبەر زەرورەتی بار‌ودۆخ و قۆناغەكە، بەلامەوە پێویست بوو كەمێك لەسەر ئەو چەمك و دەستەواژەیە بووەستین و شرۆڤەیەكی كورتی بۆ بكەین، ئەڵبەتە وەنەبێ ئەمە یەكەمجاربێ بەڕێزیان ئەو بۆچوونەی خستبێتە ڕوو، بەڵكو پۆلێنكردنەكەیی و ناوزەدكردنی بە (سێكوچكەی لەعنەتی)و شرۆڤەكردنەوەیەكی سەرلەنوێ بۆ بۆچوونەكەی لەو هەل و مەرجەدا نوێ بوو، كە بۆ ئەمڕۆش گرنگی خۆی هەیە.\nئەمینداری گشتی یەكگرتوو باسی سێ دەردی كوشندەی كرد كە دژن بە كۆمەڵگە و هەنگاونان بەرەو مەدەنییەت و دژن بە ئایین و بنەماكانی مافی مرۆڤ و پرنسیپەكانی دیموكراسی و بەرژەوەندی تاك و كۆمەڵگەكان، بەڕێزیان وتیان ئە سێ دەردەم ناو ناوە بە (سێكوچكەی لەعنەتی) كە بریتین لە: (تەكفیر، تەخوین، تەجویع)و پێویستە خۆمانی لێ دوور بگرین و لە خەمی ڕووبەڕووبوونەوە و چارەسەركردنیاندا بین.\nئێمە لە خوارەوە هەوڵ دەدەین زۆر بە كورتی ئاماژەیەكی خێرا بۆ هەر یەكە لەو سێ دەردە كوشندەیە بكەین و شرۆڤەیەكی كورتیان بۆ بكەین.\nیەكەم/ تەكفیر: واتە بە كافركردن یان بە كافر زانینی خەڵكی، كە ئەم جۆرە بیركردنەوەیە ئیسلامییە توندڕەوەكان پەیڕەوی دەكەن، بەمەش نەك هەر خزمەتیان بە ئایین و خەڵك نەكردووە، بەڵكو زەرەر‌و زیانێكی زۆریشیان پێ گەیاندووە، كە لە چەند ساڵی ڕابردوودا نموونە و ئەزموونی شكستخواردووی ئەم جۆرە بیركردنەوەیەشمان لە هەرێمی كوردستاندا بینی، كە دوایین نموونەیان دەركەوتەی (داعش) بوو، دەركەوت كە ئەم بیركردنەوە تەكفیرییە چەنێك دژ‌و پێچەوانەیە لەگەڵ ڕۆح و مەغزای ئاین و بووەتە هۆی شێواندن و ناشیرینكردنی سیمای جوانی ئاینی ئیسلام و لەكەداركردنی سومعەی هەڵگرانی و دروستكردنی چەندین گرفت بۆ هەڵگرانی، هەر وەك چۆن ئەم بیركردنەوە خێچ و سەقەتە دژە لەگەڵ هەموو بەها و بەرژەوەندییەكانی مرۆڤدا، لە كاتێكدا كە خودی ئایین بۆ دابینكردنی بەرژەوەندی مرۆڤەكان هاتووە.\nدووەم/ تەخوین: واتە بە خائین كردن و بە خائین دانانی خەڵكی، ئەم بیركردنەوە چەوت و نەسازەش ڕەوتی عەلمانی توندڕەو پەیڕەوی دەكات و كردوویەتی بە چەكوشی دەست و قەڵەمی بڕیاری دادگای ناعادیلانەی دەستی دژ بە نەیار‌و ڕكەبەرەكانی، كە مەخابن هەندێك لە عەلمانییەكانی كوردستانیش ئەم ئاراستەیان گرتووەتەبەر‌و نموونەیەكی ناشیرین و شكستخواردوویان نیشان داوە، تا ئەو ئاستەی كە هەركەس شتێك بكات پێچەوانەی ئایدۆلۆژیا و بەرژەوەندی خۆیان بێت ـ ئەگەرچی بەرژەوەندییەكەشیان ناڕەوا بێت ـ ئەوا بە خائین و خۆفرۆشی دەزانن و چەندین تۆمەتی ناڕەوای دەدەنە پاڵ.\nسێهەم/ تەجویع: واتە برسی كردن، سیاسەتی برسی كردن سیاسەتێكی دژ بە مرۆڤانەی دەسەڵاتە تۆتالیتار‌و پاوانخوازەكانە، ئەو دەسەڵاتدارانەی كە بە توندی قەپیان كردووە بە كورسی دەسەڵاتدا و بە خوێن و ئێسكی خەڵكی هەژار و چەوساوە كۆشك و تەلارەكانی دەسەڵاتی قۆرخكارانەیان بەرز دەكەنەوە و بە ڕەنگی خوێنی ئەوان دەیانڕازێننەوە، بەمەش دەیانەوێ بەم سیاسەتی برسی كردنە خەڵكی دەستەمۆ‌و چاوبرسی و گوێڕایەڵی سیاسەتە چەوتەكانی خۆیان بكەن.\nدەبینین كە دەسەڵاتی حوكمڕان و (حكومەتی حیزبی!) هەرێمی كوردستانیش چۆن چنگی خستووەتە گەرووی ژیان و بژێوی ئەم گەلە بەش مەینەتییەی هەرێم، بازاڕ‌و بازرگانی بە تەواوی لە لایەن ئەوانەوە قۆرخ كراوە و چین و توێژی مامناوەند نەماوە و تەنها توێژی زۆر هەژار‌و توێژی سەرمایەدار هەیە، بۆشاییەكی زۆریش كەوتووەتە نێوان پێكهاتە و جومگە جیاوازەكانی كۆمەڵگەوە، بۆیە بەشێكی زۆر لە هاووڵاتیان ئەم حكوتە بە هی خۆیان نازانن و حكومەتیش وەك پێویست خۆی زۆر بە بەرپرسیار نازانێ لە بەرامبەر ئەم بێ ئینتیما بوونە و بێ باكی و مافەكانی هاووڵاتیانەوە.\nبە خوێندنەوە و چاو خشاندنێكی خێرا بۆ واقیعی هەرێمی كوردستان، زیاتر قوڵی و پڕ مانایی و ڕاستییەتی گوتەزاكەی ئەمینداری گشتی یەكگرتووی ئیسلامی كوردستانمان بۆ دەردەكەوێت بەناوی (سێكوچكەی لەعنەتی تەكفیر و تەخوین و تەجویع)، هەروەها ئەو بوێری و جورئەت و بڕوا‌و قەناعەتەش كە لە پشت ئەم قسەیەوەیە ڕەنگە وامان لێ بكات كە بگەڕێین بە شوێن خاوەنەكەیدا و بزانین كێیە كە لە یەك كاتدا باس لە هەڵەی (ڕەوتی ئیسلامی ناساز) و (عەلمانی توندڕەو) و (دەسەڵاتی پاوانخواز) و خۆپەرست لە سێ ووشەی پڕ مانادا كۆ دەكاتەوە؟!\nئەوێك لەگەڵ ئەوەی كە خۆی ئەمینداری گشتی گەورەترین حیزبی ئیسلامییە، خۆی نابوێری لە ڕەخنە گرتن لە ئیسلامییەكی دیكەی خاوەن یەك پەیامی ئاسمانی، مادام ئاراستەكەی دژ بێت لە گەڵ ڕۆحی دین و ناوەڕۆكی ئیسلام و بەرژەوەندی گەلەكەیدا، ئەوێك ڕەخنە لە سیاسەتێك دەگرێت لە هەرێمەكەیدا ـ كە باڵا دەستە ـ مادام دەزانێت ئەم سیاسەتە زەرەر و زیان بە میللەت و ئەزموونەكەمان دەگەیەنێ، هەروەها مامۆستا سەڵاحەدین ڕەخنە لەو سیاسەتی برسی كردنەش دەگرێت كە حكومەتی هەرێم و دەسەڵاتدارەكان لە ماوەی چەند ساڵی ڕابردوودا گرتوویانەتەبەر بۆ بێدەنگ كردن و ژێربارخستنی جەماوەر و ڕازی كردنیان و بڕوا پێكردنیان بەوەی كە ئەم سیاسەت و حوكمڕانییەی هەرێمی كوردستان باشترین و دیموكراسیترین حوكمڕانییە و عەیارە بیست و چوارە.\nئەم پۆلێنكردن و گوتەزایەی سەرەوە (سێكوچكەی لەعنەتی تەكفیر و تەخوین و تەجویع) قسەی بیریارێكی خۆرئاوا یان قسەی سیاسەتووان و پرۆفیسۆرێكی ئەوروپی نییە كە هاوردە كرابێت، هەروەها قسەی زانا و فەقیهێكی جیهانی عەرەبیش نییە كە لەگەڵ كتێبە زەردەكاندا هێنرابێت، بەڵكو قسەی سەركردەیەكی سیاسی حەكیم و ئیسڵاحخوازێكی ئیسلامی و میانەڕەوێكی خۆرهەڵاتی ناوەراست و هەرێمی كوردستانە، قسەی سیاسەتمەدارێكی ووردبین و ئاشتیخوازێكی پەرۆشی گەل و نیشتیمانە، تێز‌و بیركردنەوەی كەسێكە كە لە وڵات و هەرێمێكی پڕ لە چەك و میلیشیا و خوێنڕشتن و شەڕی براكوژیدا باسی ئاشتی و پێكەوەژیان و كۆبوونەوە لەسەر خاڵە هاوبەشەكان و خوێندنەوە و ڕێزگرتن لە یەكتری دەكرد و بەو ئاراستەیەشدا هەنگاوی هەڵدەگرت و هیچ كۆسپ و هەوراز‌و نشێوی و كورسی و نانێكی چەور هەنگاوە هێور‌و حەكیمانە و ئامانجدارەكانی لە خۆیی و حیزبەكەی نەشێواند و پەشیمانی نەكردەوە لە قەناعەتە نەگۆڕ و ستراتیژی و ڕەوتە دیموكراسیخوازانەكەی.\n* تێبینی: ئەم نووسینە بەشێكە لە وتارێكمان بە كەمێك دەستكاری و گۆڕانكارییەوە كە لە ژمارە (748)ی ڕۆژنامەی (یەكگرتوو) لە (9/7/2009) و لە لاپەڕە (6)دا بڵاوكراوەتەوە.


هۆشیار عەبدوڵا هێرشدەكاتە سەر سەركردایەتی ئێستای گۆڕان “دەڵێن چاوەرێی چاكسازین” – Standard Kurd\nلەلایەن ستاندار Posted on ئاب 7, 2020 1568 جار بینراوە 0 سەرنج\nهۆشیار عەبدوڵا، پەرلەمانتاری گۆڕان لە ئەنجونەنی نوێنەرانی عێراق لەبارەی هەڵوێستی گۆڕان لەبارەی كابینەی نوێیەمی حكومەتی هەرێم رایدەگەیەنێت:”کە فشار دەخرێتە سەر سەركردایەتی ئێستای گۆڕان بۆ هەڵویست وەرگرتن لەم کابینە فاشیلە، دەڵێن چاوەرێی چاکسازیین”.\nهۆشیار عەبدوڵلا لە لێدوانێكی رۆژنامەوانی دەشلێت کەچیی لە دوای ساڵێک تەمەنی کابینەکە هێشتا نەیانتوانیوە پۆستەکانیی خۆیان وەربگرن و داوا دەکەن سیڤیەکانی ناردویانە بۆیان پەسەند بکەن؟ پۆست لە دۆڵێک و خەونی گۆڕین لە دۆڵیکی ترە”\nناوبراو راشیگەیاندووە:” هەڵبژاردنی پێشوەخت لە عێراق و هەرێمدا پێویستە، شکستیی سیاسیی و ئیداری لە عێراق و هەرێم زۆر ڕون و زەقە، لە هەردولا گەندەڵیی گەورە هەیە، چەک و پارەی گشتیی خراوەتە خزمەت چەند گروپێکەوە، حکومەتێک نەتوانێ موچە بدا شکستەکەی چوار گۆشەیە و دەبو بێ بڕۆ بڕوا. کاتیەتیی موحتاجی دەنگی خەڵک ببنەوە.”\nبڵاوکراوەی پێشوویەكێتی دژی هەوڵەكانی هەڵوەشاندنەوەی پەرلەمانی عێراق دەوەستێتەوە\nبڵاوکراوەی نوێتر“18% ی دانیشتووانی ناو شاری هەولێر تووشی ڤایرۆسی کۆرۆنا بوونە”


کوردیپێدیا - لۆزان\nبڵاوکراوەکانی کوردیپێدیا: جاشنامە - وەشانی 2ەم\n- ژمارەی تووشبووان لە دیلۆک بە ڤایرۆسی کۆرۆنا لە هەڵکشاندایە. لە یەکەم رۆژی جەژنی رەمەزانەوە پشکنینی کۆرۆنای 49 هاونیشتمانی پۆزەتیڤ دەرچووە و یەکێکیشیان گیانی لەدەستداوە.\n- بەرپرسی ئیدارەی راخەر (فرش)، رێکخراوی سەنعەت و مەعدەنی پارێزگای ورمێ رایگەیاند: بەهۆی هاتنی ڤایرۆسی کۆرۆناوە نزیکەی 300 ملیۆن تمەن خەسارەت لە بەشی رستن و چنینی راخەر کەوتووە.\n- کۆڵبەرێکی کورد بە ناوی فیاد ئەحمەدی کوڕی سادق خەڵکی گوندی کورانی ناوچەی سۆما و برادۆست، بە تەقەی هێزەکان\nلە داقووق 110 دۆنم پووش و پەرێزی جووتیاران دەسووتێنرێت\n📊 بابەت 373,859 | وێنە 58,879 | پەڕتووک PDF 10,946 | فایلی پەیوەندیدار 42,112 | 📼 ڤیدیۆ 167 | 🗄 سەرچاوەکان 14,518 |\n🔣 لۆزان | 🏷 پۆل: هەمەجۆرە | زمانی بابەت: 🏳 کوردیی ناوەڕاست | 👁🗨\nپەیمانی لۆزان ئەو پەیمانەیە کە کوردستانی گەورەی تێدا دا بەشکراو بوو بە ژێر دەستەی دەوڵەتە گەورەکان و زلهێزەکانی جیهان، پاش ئەوەی (کەمال ئەتا تورک) سەرۆک و دامەزرێنەری دەوڵەتی تورکیا، بە هەوڵی دیپلۆماسی و پاڵیشتی یەکێتی سۆڤێتی جاران توانی (پەیمانی سیڤەر) هەڵوەشێنێتەوە، لە رێکەوتی 24-07-1923 کۆنفرانسێکی نوێ لە لایەن دەوڵەتانی ئینگلیزو فەرەنسا و ئیتالیا و رووسیا، لە شاری "لۆزانی وڵاتی سویسرا " بەسترا، مەبەست لە بەستنی ئەو کۆنفرانسەش، کەبە (پەیمانی لۆزان) ناوی دەرکرد، داڕشنەوەی سەرلەنوێ قەوارەی سیاسی و جوگرافی رۆژهەڵاتی ناوەراست بوو. لەو رۆژەدا بوو بڕیارێکی نامرۆڤانەو، دوور لە هەموو یاساو پرانسیپێکی مرۆڤی و نێو دەوڵەتی لە دژی نەتەوەی کورد درا، بەبێ ویست و ئاگاداری نەتەوەی کورد خاکی کوردستان و تێکرا دانیشتوانەکەی لە نێوان هەر چوار دەوڵەتی ئێران و عێراق و تورکیا و سوریا دابەشکرا. پارچەی پێنجەمی کوردستانیش کەبە کوردستانی سوور ناو دەبرا، کەوتە ژێر دەستی یەکێتی سۆڤێتەوە، دەوڵەتە کۆلۆنیالیستەکان، پاش داڕشتنی قەوارەی سیاسی نوێ لە رۆژهەڵاتی ناوەراست، بۆ پاراستنی بەرژەوەندی درێژخایەنی خۆیان لە ناوچەکەدا، دەستیان کرد بە یارمەتی دانی سەربازیی و فرۆشتنی چەکو پشتیوانی کردنی سیاسی و دیبلۆماسی لەو رژێمانەی کوردستانیان بەسەردا دابەشکرا بوو.\nلەدوای پەیمانی لۆزانەوە راپەڕینی کوردان لە نێوان ساڵانی 1918 تا 1938 لە باشورو باکورو کوردستانی رۆژهەڵات، بۆ وەدەست هێنانەوەی مافی زەوتکراوی خۆیان لە لایەن دەوڵەتە داگیرکەرەکانەوە بە دڕندانەترین شێوە بەرپەرچ درانەوە. دەوڵەتەکانی گەورەی کۆڵونیالیستەکانیش بە مەبەستی هاوکاری کردن لە ئەو دەوڵەتانە راستە خۆو ناراستەو خۆ پشتگیری سەریازیی و لۆجستیکییان پێشکەش دەکردن. پشتیوانی سۆڤیەت بە سەرۆکایەتی ستالین لە تورکیاو، دژاتیی کردنی شۆرشەکەی شێخ سەعیدی پیران و رۆخانی مەملەکەتی کوردستان بەسەرۆکایەتی مەلیکی کوردستان (شَخ مەحمودی نەمر) بە هاوبەشیکردنی سوپای عەرەب و ئینگلیز، هەروەها رووخانی کۆماری کوردستان بە سەرۆکایەتی پێشەوا قازی محمەد، لە لایەن سوپای ئێران و پشتیوانی کردنی ئەمریکا و ئینگلیز لە رژێمی حەمە رەزا شا، چەند نمونەیەکی ئەو گەلەکۆمە نێو دەوڵەتی و ناوچەییەن کە دەرهەق بە گەلی کورد، لە دوای بەستنی پەیمانی لۆزان ئەنجام دران.\nدەوڵەتە داگیرکەرەکانی کوردستان پاش سەرکەوتنی جێبەجێکردنی بەندەکانی پەیمانی لۆزان لە دژی کورد سیاسەتێکی هاوبەشیان لە دژی کورد گرتەبەر و دەستیمانکرد بە جینۆسایدی ئابوری و فەرهەنگیی و رەگەزی و تاڵانکردنی کانزاو بەرو بوومی کوردستان و دەرکردنی کورد لە سەر زێدی باو باپیرانیان، بە نیازی ئەوەی کە نەتەوەی کورد لە نیو زمان و نەتەوەی خۆیاندا بتوێننەوەو ناوی کوردستانیش لە سەر نەخشەی جوگرافی جیهان بسڕنەوە.\nپەیڕەوکردنی ئەو پلانەی کە لە پەیمانی لۆزاندا هاتبوو لە ئاکامدا بە درێژی کات کاریگەری سامناکی بۆ سەر کورد بەدواوە بوو، دەوڵەتە داگیر کەرەکان لە پاش لۆزان دەستیان کرد بە توندکردن و بەستنی سنورەکانیان و بەدەیان و سەدان هەزار خزم و بنەماڵە لە یەکدی دابڕان. لە سایەی پەیمانی لۆزاندا، لە سوریاو تورکیا حاشا لە بوونی کورد وەک نەتەوەیەک کراو لە عێراقیش سیایەتی تەعریب و بنەبڕکردن و ئەنفال و جینۆساید کردنی گەلی کورد هەمیشە لە ئارادا بوو، لە ئێرانیش هەر لە دەسەڵاتی رەزا شاوەو دامەزراندنی دەوڵەتی فارسەوە هەموو ناوچەکانی رۆژهەڵاتی کوردستان ناوی کوردستانیان لە سەریان لابراو تەنها چەند شارو شارۆچکەیەکیان ناونا کوردستان. هەرلە سایەی پەیمانی لۆزانەوە بوو داگیرکەرانی کوردستان لە رووی ئابووری و گەشەی پیشەسازییەوە بەردەوام پێشیان لە رەوتی گەشەسەندنی ئاسایی وسروشتی گرتووەو، داهاتی نەوت و کانزاو سامانی کوردستان لەماوەی ئەو هەشتا نەوت ساڵەدا کەلە هەزاران ملیۆن دۆلار تێپەر ِدەکات لە پێناوی پێشخستنی ئابووری و پیشەسازی خۆیاندا دەستەبەر کرد. بەدەیان و سەدان کوردیش بەهۆی بێکاری و نەبوونی بژێویی وەک هێزی کار، رویان کردە ناوچەکانی ئەوان و بەنرخێکی کەم کاریان پێکراوە.\nلەسایەی پەیمانی لۆزاندا بوو کوژرانی زیاتر لە ملیۆنێک کورد لە راپەڕێنەکانی شێخ سەعید و ئیحسان نووری پاشاو سەید رەزای دێرسیم و راگواستنی ملیۆن و نیوێک کورد لە باکور بۆ ناوچە تورک نشینەکان و لە ناوچونی کۆماری ئۆتۆنۆمی کوردستانی سور لە لایەن سۆڤێتەوە و بڵاوەپێکردنی دانیشتوانەکەی بەناو کۆمارەکانی دیکەی سۆڤێتدا دا و هێرشی سەربازیی بۆ سەر باشوری کوردستان و رووخانی حکومەتەکەی مەلیک مەحمود و وێرانکردنی پێنج هەزار گوند لە باشورو کیماباران کردنی شارو شارۆچکەکانی کوردستان و ئەنفال کردنی گەلی کورد لەلایەن رژێمی سەدامەوە و روخانی کۆماری مهاباد و لە سێدارەدانی پێشەوا قازی و سەدان رۆڵەی گەلی کورد لە کوردستانی باشورو دەرکردنی فتوای جیهاد لە دژی کوردو هەموو ئەو کوشت و بڕو ماڵوێرانییەی کە لە بەشەکانی دیکەی کوردستان بە سەر کورد هاتن هەمووی لە سایەی پەیمانی نەگریسی لۆزانەوە بوو، هەر بۆیە پەیمانی لۆزان بە سەرەتاو سەرچاوەی هەموو بێبەختی و نەهامەتی و ماڵوێرانی و دواکەوتنێکی کورد لە کاروانی سەرفرازیو پێشکەتن دادەنرێت.\n 📡 ماڵپەڕ | 🏳 کوردیی ناوەڕاست | ماڵپەڕی رادیۆی نەوا\n🏷 پۆل: 🔣 هەمەجۆرە\n➕ ئەم بابەتە لەلایەن: (هاوڕێ باخەوان)ەوە لە: Aug 13 2009 1:11PM تۆمارکراوە\n👁 ئەم بابەتە 13,816 جار بینراوە\ndastan xosh bet bo am babata barasti mn xom badwai am babataya zor garam 7azm akrd zyatr labarai paimani lozan bzanm chwnka mn xom nawm lozana wa 7azm krd hamw shte darbarai am paimana bzanm barasti shteki dltazen bw zorm pe naxosh bw balam dastan xosh bet ewa rastyakan axana rw hewadarm agar har shteki trtan lasar am paimana zani blawi bkanawa dastan xosh bet dwbara\nSep 6 2012 11:10AM\n📷 فایلی وێنە 1.0.1 18 KB Aug 13 2009 1:11PM هاوڕێ باخەوان\n1. 👁 30-06-1925


كاتێك بازرگان په‌یمانی ده‌داتێ له به‌رانبه‌ر گرتنی باڵنده‌كه‌دا، ئه‌نگوستیله‌ی ئه‌فسوناوی بداتێ، ئه‌و چونكه هێزی نییه و به‌گرتنی باڵنده‌كه‌وه ماندوو نابێ هه‌م خۆی و هه‌م ئێمه‌ش وه‌ك بینه‌ر ته‌فره ده‌دات. كاتێكیش هیچ ململانێیه‌ك له ئارادا نییه بازرگانیش ته‌فره ده‌دات و هه‌ڵیده‌خه‌ڵه‌تێنێت. ئیدی ئێمه لێره‌وه له‌به‌رده‌م ساخته‌چییه‌كدا خۆمان ده‌بینینه‌وه.\nكوڕه‌داركه‌ن: باشه من بۆ ئه‌و باڵنده دانسقه و ده‌گمه‌نه سه‌ر ببڕم؟ كه ئه‌و باڵنده‌یه نه‌ما هێلكه‌ی نامێنێ، توخمی نامێنێ، نا، ئه‌و كاره ناكه‌م، باڵنده‌یه‌كی تری بۆ ده‌كوڵێنم ئه‌و چوزانێ، خۆ پێشتر تامی گۆشتی ئه‌و جۆره باڵنده‌یه‌ی نه‌كردووه، گوناهه، گوناهه، هتد.\nله كاتێكا بازرگان نه‌خۆش نییه، خواردنی گۆشتی باڵنده‌ش بخوا و نه‌یخوا شتێك ڕوو نادات. خۆ ئه‌و تامی گۆشتی ئه‌و باڵنده‌یه‌ی نه‌كردووه. هه‌ر له بنه‌ڕه‌ته‌وه شانۆییه‌كه له‌سه‌ر هیچ بنیادنراوه. ئه‌وه‌تا كوڕه‌داركه‌نه‌ش باڵنده‌كه ده‌گۆڕێ و هیچ ڕوو نادات. ئه‌گه‌ر بازرگان ته‌نیا به گۆشتی ئه‌و باڵنده‌یه چاك بوایه‌ته‌وه، ده‌بوو پێچه‌وانه‌كه‌یمان ببینیایه كه مردنی بازرگانه.\nلێره‌دا توخمێكی گرنگ بۆ ململانێ وه‌كو هێڵێكی كاڵ ده‌بینرێ. ئه‌و هێڵه پێویستی به كاره‌كته‌رێكه له شانۆییه‌كه‌دا بوونی نییه و ده‌بوو خاوه‌نی ئه‌و مۆڕاڵه بێ كه بۆچی ئه‌و باڵنده‌یه ببێ به قوربانی. واته شانۆییه‌كه هیچ به‌ربه‌ست و ململانێیه‌ك دروست ناكات، كوڕه‌داركه‌نه له‌پڕ ده‌یه‌وێ ببێ به پاڵه‌وان و له‌و كرداره خراپه‌ی خۆی په‌شیمان بێته‌وه. به‌ڵام ئایا له‌به‌رانبه‌ر به‌ده‌ستهێنانی ئه‌نگوستیله په‌شیمان ده‌بێته‌وه.\nئه‌فسانه‌كان له ڕۆژگاری دێرینه‌وه پاڵه‌وان و خوێڕییان لێك جیاكردۆته‌وه. هه‌میشه پاڵه‌وانه‌كان خاوه‌ن هێز و توانابوون و به‌دوای مه‌رامه‌كانی خۆیان دا ڕه‌نجی گه‌وره‌یان داوه، كاتێكیش به‌دوای كاری گه‌وره‌دا چوون به‌ره‌و ڕووی مه‌رگ بوونه‌ته‌وه و به‌دووی قازانجی گشتیا چوون و وازیان له سوود و به‌رژه‌وه‌ندی خۆیان هێناوه. خوێڕییه‌كانیش هه‌میشه ڕێگه‌ی ئاسان و بێ مه‌ترسییان هه‌ڵبژاردووه و به‌رده‌وام له‌ناو سوود و قازانجی خۆیان دا ماونه‌ته‌وه. ناكرێ و مه‌حاڵه له یه‌ك كات دا هه‌م پاڵه‌وان و هه‌م خوێڕی بی. ئه‌م شانۆییه هه‌وڵی گه‌وره ده‌دات بۆ ئه‌وه‌ی دژی هه‌موو ئه‌فسانه‌كان كاره‌كته‌رێك بخوڵقێنێ هه‌م پاڵه‌وان و هه‌م خوێڕی. له‌پاڵ بینه‌ردا كه‌سێك بێ جوان و سه‌رنجڕاكێش و له‌ژێره‌وه‌ش چۆڕاوه له مۆراڵ و جوانی. كاره‌كته‌رێك له‌گه‌ڵ مه‌ڕ بگری و له‌گه‌ڵ گورگیش بخوات.\nكوڕه‌داركه‌ن: نا هه‌رگیزاو هه‌رگیز كاری وا ناكه‌م، خۆ هه‌ر ده‌مێ ئاره‌زووی چنگ كه‌وتنی ئه‌و باڵنده‌یه بكه‌مه‌وه ئه‌وا كارێكی گران نییه، هه‌ر كه شه‌و داهات، به دزییه‌وه ده‌یبه‌مه‌وه هێلانه‌كه‌ی خۆی ئه‌ی ئه‌گه‌ر ئاشكرا بوو؟ گرنگ نییه، ئه‌نگوستیله‌ی ئه‌فسوناوی خۆم له قامكی خۆم دایه. ئافه‌رین كوڕه‌داركه‌ن، هێشتا وه‌كو به موراده‌كه‌ت شاد نه‌بوویت، كه‌چی ده‌م له شتی سه‌یره‌وه ده‌ده‌یت ته‌واو، وا ده‌كه‌م، كێ پێ ده‌زانێ و كێ به كێیه؟ ده‌ی ڕێكه‌وه و دوودڵ مه‌به.\nئیدی ئێمه لێره‌وه له‌به‌رده‌م پاڵه‌وانێكاین هه‌ڵخه‌ڵه‌تێنه‌ر. چۆڕاوه له پاكی و ده‌ستپاكی. ئه‌وه‌ی دوو دڵی بێ له‌ودا نییه. ئه‌و له دونیایێكدا ده‌ژی كێ پێی ده‌زانێ. دونیایێك كێ به كێیه. ئه‌و ده‌توانێ هه‌م پیاوچاك و هه‌م دڕنده بێ. هه‌م پاڵه‌وان و هه‌م خوێڕی بێ. كه‌ی ویستی باڵنده بباته‌وه و هه‌ر كاتێكیش كه‌وته ته‌نگانه به‌بێ ئه‌وه‌ی ماندوو بێ باڵنده بگرێ و بیهێنێته‌وه. واته باڵنده له‌ناو هێلانه‌كه‌ی خۆی دانیشتوه هه‌ر كات كوڕه‌داركه‌ن ویستی ئه‌و له شوێنی خۆی نه‌جوڵێ و له‌ژێر فه‌رمانه‌كانیدا بێ. ئیدی كێ به كێیه، بڕۆ ترست له هیچ نه‌بێ و ده‌نك دوودڵ مه‌به.\nكوڕه‌داركه‌نه، باڵنده به‌ره‌ڵا ده‌كات و باڵنده‌یێكی دی سه‌رده‌بڕێ و بۆ بازرگانی ده‌با. كه‌س نازانێ ئه‌و باڵنده‌یه قه‌باره‌ی چه‌نده، هێنده‌ی چۆله‌كه‌یێك ده‌بێ یان هه‌ڵۆیێك. تا ئێره‌ش به‌و دوو فاقییه‌ی كوڕه‌داركه‌نه رازی ده‌بین و به كاره‌كته‌رێكی هه‌م پاڵه‌وان و هه‌م خوێڕیش ڕازی ده‌بین. لێره‌دا پێشهاتێكی دی له شانۆییه‌كه‌دا دروست ده‌بێ. له ڕێگه كوڕه داركه‌نه تووشی مشك و پشیله و سه‌گێكی برسی ده‌بێ. ئه‌وانیش بێبه‌ش ناكات. هه‌ر یه‌كه و كه‌مێك گۆشتییان ده‌داتێ. ئه‌وه‌ش پیاوه‌تی كردنه به‌سه‌ر ئاوی حه‌مامه‌وه. باشه ئه‌وا گوتمان بازرگان گه‌مژه‌یه و جیاوازی گۆشتی نێوان باڵنده‌كان ناكات، تۆ بڵێی بازرگان كوێریش بێ و نه‌زانێ باڵێك یان ڕانێكی ئه‌و باڵنده‌یه خوراوه. ئایا ئه‌و باڵنده‌یه بۆ خۆی ده‌بێ چه‌ندی گۆشت پێوه بێ وا بێ له بازرگان سێ ئاژه‌ڵی دیش لێ بخۆن. ئه‌وا گوتمان بازرگان هه‌م كوێر و هه‌م گه‌مژه‌ش بوو، ئه‌ی تۆ بڵێی بینه‌ر و خوێنه‌ری ئه‌و شانۆییه گه‌مژه و كوێر بن و هه‌ست به‌و هه‌موو هه‌ڵه و كه‌موكوڕییه نه‌كه‌ن.\nلێره به‌دواوه كوڕه‌داركه‌نه به‌بێ ئه‌وه‌ی ئاره‌ق بكاته‌وه ده‌بێته خاوه‌نی ئه‌نگوستیله‌ی ئه‌فسوناوی. كاره‌كته‌رێكی ماندوونه‌بووش كاتێك ئه‌نگوستیله‌ی ئه‌فسوناوی به‌ده‌ست ده‌هێنێ ئیدی بێ له ژن و پاره و ئیسراحه‌ت ده‌بێ چی دی پێبكات؟\nدواجار بازرگان به ئاگا دێته‌وه. با لێی بڕوانین:\nبازرگان: خه‌ڵكینه كه‌رێتییه‌كم كردوه، كه‌ر نه‌یكردوه، باشه من كه ئه‌و ئه‌نگوستیله‌یه‌م هه‌بوو، چ پێویستییه‌كی ده‌كرد داوای ئه‌و باڵنده‌یه‌م له‌و گوێ ڕووته بكرایه. ده‌متوانی هه‌موو شتێكی پێ بێنمه به‌رده‌ستم، هیچ نه‌بووه بچێ.\nدواجار بازرگان به ئاگا دێته‌وه و ده‌ڵێ من كه‌رێتیم كرد. ئه‌وجا هه‌وڵی به‌ده‌ستهێنانی ئه‌نگوستیله‌ی خۆی ده‌داته‌وه. هه‌ر وه‌كو چۆن خۆی گوته‌نی ئه‌نگوستیله‌ی به كه‌رێتی له ده‌ست داوه هه‌ر به‌و جۆره‌ش به كه‌رێتی به ده‌ستی ده‌هێنێته‌وه.\nله ده‌می خوێندنه‌وه‌ی ئه‌و شانۆییه‌دا یه‌ك وشه له ده‌قی شانۆییه‌كه له لایه‌ن منه‌وه ئاڵوگۆڕی پێنه‌كراوه. ئه‌وه ده‌ق و له كتێبخانه‌كان دا ئاماده‌یی هه‌یه و ده‌توانن بۆ خۆتان لێیبكۆڵنه‌وه.\nلێره‌دا ده‌كرێ به گواستنه‌وه‌یێكی خێرا له پانتایی ده‌قه‌وه بۆ زه‌مینه‌ی ڕوداو هه‌ندێ ده‌ره‌نجام به‌ده‌ستبهێنین.\nپێگه‌ی یه‌كه‌م : (كێ به كێیه)\nبازرگان له‌سه‌ر بنه‌مای كه‌رێتی ئه‌نگوستیله‌ی ئه‌فسوناوی ده‌به‌خشێ و به‌ده‌ستی ده‌هێنێته‌وه.\nئه‌و زه‌مینه‌یه‌ی ئه‌و شانۆییه‌ی لێ نووسراوه، كوردستانه و ساڵانی پاشی ڕاپه‌ڕینی كوردانه. داربڕ پێشینه‌ی له كاركردن و ڕه‌نجكێشان هه‌یه و تا ئه‌و شوێنه‌ی بازرگان ناناسێ ڕۆژانه قوتی ژیانی خۆی به ئاره‌قه‌ی ناوچه‌وان په‌یدا ده‌كات. به‌دوای ناسینی بازرگان دا ئیدی هه‌ر له خۆرا و به‌بێ ئاره‌قه كردن ڕۆژانه دوو لیره‌ی ئاڵتونی مفت ده‌چێته گیرفانییه‌وه. هه‌ر زوو داربڕ كاره‌كه‌ی خۆی جێدێڵێ و ده‌كه‌وێته نێو دنیای ته‌مه‌ڵی.\nبازرگان گه‌مژه و كوێر و نابینایه، بازرگانیش له دونیای ئێمه نمونه‌ی حیزبه كوردییه‌كانن كه هه‌ر زوو كه‌وتنه ته‌مه‌ڵكردن و بێخێر كردنی خه‌ڵكانی هه‌ژار. ئیدی لێره‌وه كۆی په‌یوه‌ندییه‌كان ڕوون ئاشكرا خۆیان له‌به‌رده‌ممان دا ده‌خه‌نه سه‌ر گازه‌رای پشت و خودی ئه‌حمه‌د سالاریش به به‌رهه‌مهێنانی ئه‌و شانۆییه له ناخودئاگاییدا بازرگانێكی گه‌مژه‌ی لێهه‌ڵكه‌وتووه كه ده‌سته‌ڵاتی كوردییه. ئیدی سالار له‌سه‌ر بنه‌مای كێ به كێیه و لێخوڕه ده‌شته، له داربڕێكی ڕه‌نجبه‌ر و ماندونه‌ناسه‌وه ده‌گاته ئه‌وه‌ی لیره‌ی ئاڵتون بچنێته‌وه. سالار بازرگانێكی كه‌ری وه‌ك ده‌سته‌ڵاتی كوردی لێ هه‌ڵكه‌وتووه و له‌سه‌ر بنه‌مای كه‌رێتی، له‌جێی ده‌قێكی تۆكمه و پڕ داهێنان، به ده‌قێكی ساده و ناوبازاری ته‌فره‌مان ده‌دات. له كۆتایی دا ئه‌حمه‌د سالار ئه‌و هه‌قیقه‌ته‌ش ناشارێته‌وه كه ئیدی كێ به كێیه و گرنگ به‌ده‌ستهێنانی لیره‌ی ئاڵتونییه و ڕۆژگاری كاری گه‌وره و پڕ داهێنان گوزه‌شت و باوی به‌سه‌رچووه.


گۆڕان شكستی له گه‌ڕاندنه‌وه‌ی ناڕازییه‌كان هێنا\n:: AM:10:30:14/08/2019 \nقادر حاجی عه‌لی حزب دروست ده‌كات\nبزووتنه‌وه‌ی گۆڕان لیژنه‌یه‌كی چوار كه‌سی بۆ ئاشتكردنه‌وه‌ی ئه‌و كه‌سانه پێك هێناوه كه له بزووتنه‌وه‌كه نیگه‌رانن و دانیشتوون، به‌ڵام ناڕازییه‌كانی گۆڕان ڕای ده‌گه‌یه‌نن كه جارێكی تر كاركردن له‌ناو گۆڕان به ئه‌سته‌م ده‌زانن، به‌تایبه‌تی دوای ئه‌و بڕیار و كارانه‌ی حزبه‌كه له ماوه‌ی ساڵی ڕابردوودا كردوونی.\nبه‌پێی زانیارییه‌كانی به‌رده‌ست "وشه"، لیژنه‌یه‌كی چوار كه‌سی له هه‌ریه‌ك له جه‌لال جه‌وهه‌ر، كوێستان محه‌مه‌د، شۆڕش حاجی و جه‌مال محه‌مه‌د پێك هاتوون، له‌سه‌ر پێشنیاری مولازم عومه‌ر و به ڕه‌زامه‌ندیی عومه‌ر سه‌ید عه‌لی ڕێكخه‌ری گشتیی گۆڕان و كوڕه‌كانی نه‌وشیروان مسته‌فا دروست كراوه، له یه‌كه‌م هه‌وڵیشیاندا داوایان له قادری حاجی عه‌لی كردووه سه‌ردانی بكه‌ن، به‌ڵام ئه‌و گوتوویه‌تی له‌م ماوه‌یه‌دا سه‌رقاڵه و هه‌ركات ده‌رفه‌تی هه‌بوو خۆی پێوه‌ندییان پێوه ده‌كات و له‌گه‌ڵیان داده‌نیشێت.\nحاجی ڕێكانی ئه‌ندامی جڤاتی نیشتمانیی بزووتنه‌وه‌ی گۆڕان به"وشه"ی ڕاگه‌یاند، "لیژنه‌یه‌ك پێك هێنراوه بۆ ئه‌وه‌ی سه‌ردانی ئه‌و سه‌ركرده و به‌رپرسانه‌ی گۆڕان بكه‌ن كه له ماڵه‌وه دانیشتوون و نیگه‌ران بوون، تا ئاشتیان بكه‌نه‌وه و بیانگه‌ڕێننه‌وه بۆ ڕیزه‌كانی بزووتنه‌وه‌كه".\nبه‌شێك له‌و سه‌ركردانه‌ی جیا بوونه‌ته‌وه به سه‌رۆكایه‌تیی قادری حاجی عه‌لی، بڕیاری دروستكردنی حزبیان داوه و ئێسته له ڕاوێژ و گفتوگۆ و كۆبوونه‌وه‌دان تا كاتێكی گونجاو بدۆزنه‌وه بۆ ڕاگه‌یاندنی.\nبه‌ڵام ڕێكانی گوتی، "كه‌س نیازی دروستكردنی حزبی نییه، هه‌ر له چوارچێوه‌ی بزووتنه‌وه‌ی گۆڕان و له‌سه‌ر ڕێبازه‌كه‌ی نه‌وشیروان مسته‌فان و كۆڵیان نه‌داوه، به‌ڵام سه‌رنج و تێبینییان له‌سه‌ر به‌ڕێوه‌چوونی ئه‌دای گۆڕان له خانه‌ی ڕاپه‌ڕاندن و عومه‌ری سه‌ید عه‌لی ڕێكخه‌ری گشتیی بزووتنه‌وه‌كه هه‌یه، به‌و هۆیه‌وه له ماڵه‌وه دانیشتوون."\nهه‌وڵی ئه‌و لیژنه‌یه‌ی گۆڕان پێكی هێناوه بۆ ئاشتبوونه‌وه‌ی ناڕازییه‌كانی، له كاتێكدایه كه گۆڕان بڕیاری داوه مانگی نۆ كۆنفرانس ببه‌ستێت و له‌مساڵیشدا كۆنگره بكات.\nیه‌كێك له ناڕازییه‌كانی گۆڕان كه نه‌یویست ناوی ئاشكرا بكرێت، زانیاریی زیاتری ئاشكرا كرد و به"وشه"ی ڕاگه‌یاند، دروستكردنی حزبه‌كه‌ی تر به سه‌رۆكایه‌تیی كاك قادری حاجی عه‌لی ڕاسته و ئێسته ئیشی بۆ ده‌كرێت.\nئاماژه‌ی دا، "كاركردن له‌ناو گۆڕاندا به ته‌واوی بێمانا بووه و كه‌ڵكی ئه‌وه‌ی نه‌ماوه ئیشی تێدا بكرێته‌وه، چونكه له ساڵی ڕابردوودا بڕیاری زۆر نابه‌جێ دراوه دژی دروشم و به‌رنامه و ده‌ستووری ناوخۆی گۆڕان، هه‌روه‌ها تاكڕه‌وی و قۆرخكاریی زۆر له‌ناو گۆڕان دروست بووه، بۆیه گه‌ڕانه‌وه‌ی ناڕازییه‌كان بۆ ناو گۆڕان ئه‌سته‌مه."\nله دوای مردنی نه‌وشیروان مسته‌فا، بزووتنه‌وه‌ی گۆڕان دووچاری كێشه‌ی ناوخۆیی زۆر بووه‌وه و به‌و هۆیه‌شه‌وه به‌شێك له سه‌ركرده دیاره‌كانی له ماڵه‌وه دانیشتوون و به‌شێك له هه‌ڵسووڕاوه گه‌نجه‌كانیشیان له‌و حزبه نیگه‌رانن، به‌و هۆیه‌شه‌وه له هه‌ڵبژاردنه‌كانی كوردستاندا 12 كورسییان له ده‌ست دا.\n"ئه‌و لیژنه‌یه‌ی دروست بووه تا ئێسته نه‌مبیستووه له‌گه‌ڵ هیچ كه‌سێك له ناڕازییه‌كان دانیشتبن، به‌ڵام داشبنیشن هیچ ده‌رئه‌نجامێكی نابێت، چونكه ئه‌مه جاری یه‌كه‌م نییه ناوه‌ندگیری ده‌كرێت و ئێمه‌ش مه‌رجمان داونه‌تێ، به‌ڵام ئیراده‌ی جێبه‌جێكردنیان نییه، بۆیه ئه‌و لیژنه‌یه‌ش هیچی پێ ناكرێت". ناڕازییه‌كه‌ی گۆڕان وای گوت.\nپێشتر "وشه" ئه‌وه‌ی بڵاو كردبووه‌وه كه قادری حاجی عه‌لی نامه‌یه‌كی هۆشداریی ئاراسته‌ی سه‌ركردایه‌تیی گۆڕان كردبوو، تێیدا ئاماژه‌ی به‌وه دابوو گۆڕان له به‌رنامه و پرۆگرامی خۆی لایداوه و به ئاراسته‌ی به‌رژه‌وه‌ندیی كه‌سیی و پشتكردن له جه‌ماوه‌ر كار ده‌كات.\nئه‌وه‌شی گوتبوو كه ئۆباڵی شكستی گۆڕان له ئه‌ستۆی بڕیاربه‌ده‌ستانی بزووتنه‌وه‌كه‌یه و مه‌رجی گه‌ڕانه‌وه‌یشیان به گه‌ڕاندنه‌وه‌ی بڕیار بۆ ده‌زگه شه‌رعییه‌كانی گۆڕان و گۆڕینی خانه‌ی ڕاپه‌ڕاندن و ڕێكخه‌ری گشتی و ڕاستكردنه‌وه‌ی هه‌ڵه‌كان به‌ستبووه‌وه، به‌ڵام به‌رپرسانی گۆڕان هیچ وه‌ڵامێكیان بۆی نه‌بوو.\nسه‌ردار محه‌مه‌د ئه‌ندامی جڤاتی نیشتمانیی گۆڕان به"وشه"ـی گوت، "تا ئێسته گۆڕان سه‌رقاڵ بوو، ئێسته كه حكوومه‌ت پێك هاتووه گۆڕان لیژنه‌ی پێك هێناوه بۆ ئاشتكردنه‌وه‌ی ئه‌وانه‌ی لێی نیگه‌رانن، گه‌شبینیشین لیژنه‌كه كاری خۆی بكات و ناڕازییه‌كانیش بێنه‌وه گرده‌كه‌ی خۆیان."\nبزووتنه‌وه‌ى گۆڕان له‌لایه‌ن نه‌وشیروان مسته‌فا جێگرى پێشووى سكرتێرى گشتیى یه‌كێتیى نیشتمانییه‌وه له ساڵى 2009دا دامه‌زرا، ئه‌ویش دواى ناكۆكییه‌كى درێژخایه‌نى مسته‌فا و باڵى ناسراو به‌باڵى ریفۆرمى ناو یه‌كێتى، له‌گه‌ڵ هێڵى گشتیى حزبه‌كه و به بنبه‌ست گه‌یشتنى گفتوگۆكانیان.\nگۆڕان له 31 ئایار/مایۆى 2010دا وه‌ك حزب مۆڵه‌تى ره‌سمى له وه‌زاره‌تى ناوه‌خۆى حكوومه‌تى هه‌رێم وه‌رگرتووه، كۆنگره‌یه‌كى له 2013 گرێ نه‌داوه.\nبه‌ڵام خه‌لیل سه‌ركانی ئه‌ندامی جڤاتی نیشتمانی بزووتنه‌وه‌ی گۆڕان، به"وشه"ی ڕاگه‌یاند، ئه‌و ئه‌ندام و سه‌ركردانه‌ی بزووتنه‌وه‌ی گۆڕان كه له ڕابردوو له بزووتنه‌وه‌كه دوور كه‌وتوونه‌ته‌وه و به‌هه‌ر شێوه‌یه‌ك بێت وازیان هێناوه، له ڕێگه‌ی لیژنه‌یه‌كه‌وه قسه‌یان له‌گه‌ڵ كراوه بۆ ئه‌وه‌ی بگه‌ڕێنه‌وه ناو گۆڕان.\n"سه‌رجه‌میان قسه‌یان له‌گه‌ڵ كراوه و دانیشتنی برایانه هه‌بووه، به‌ڵام دواجار بڕیار لای خۆیان بووه و خۆیان خاوه‌ن بڕیار و بیركردنه‌وه‌ی خۆیانن و هیچكام له‌و سه‌ركردانه‌ش ئاماده نه‌بوون بگه‌ڕێنه‌وه ناو بزووتنه‌وه‌ی گۆڕان" سه‌ركانی وای گوت.\nئه‌ندامه‌كه‌ی جڤاتی نیشتیمانی دووپاتی ده‌كاته‌وه، گۆڕان بزووتنه‌وه‌یه‌كی سیاسییه و خه‌ڵك ده‌چێته ناوی و ده‌ڕوات، هه‌میشه ده‌رگامان كراوه‌یه بۆ هه‌ر كه‌سێك بیه‌وێت بێت درێژه به‌كاری سیاسی خۆی بدات، ئه‌و سه‌ركردانه‌یش كه ڕۆیشتوون، كه‌سی ئێمه بوون و پێمانخۆش نه‌بووه، به‌ڵام دواجار خۆیان بڕیاریانداوه و وازیان هێناوه.\nوشه/ سلێمانی- تایبه‌ت\nئه‌م بابه‌ته 499 جار خوێنراوه‌ته‌وه


📅 زمان اضافه کردن Feb 4 2018 11:12PM\n👁 اێ بەخشە 7,499 گل سئرکریائە(دێینە)\nعەفرین 03-02-2018 بژی بژی.. تلی لی لی! بژی بژی و [ فرەتر(ویشتر)... 👁] ✖ ✖ 📼 0 1 ✔ 96% ✍ هـ.ب. 4-2-2018 23:12:14\n📅 زمان اضافه کردن Nov 2 2019 4:16PM\n👁 اێ بەخشە 596 گل سئرکریائە(دێینە)\n23-10-2019 [ فرەتر(ویشتر)... 👁] ✖ ✖ 📼 0 0 ✔ 96% ✍ هـ.ب. 2-11-2019 16:16:30\n📷 دوو کچە شەڕڤانی سریانی لە ریزەکانی یەپەژەدا دەجەنگن عەسگ و پِئ نۆیسە\n📅 زمان اضافه کردن Jan 19 2016 2:04AM\nدوو کچی سریانی لە رێزەکانی پەپەژەدا وەک شەڕڤان دەج [ فرەتر(ویشتر)... 👁] ✖ ✖ 0 0 ✔ 62% ✍ س.ئـ. 19-1-2016 2:04:12\n📷 سێ خوشک لەناو هێزەکانی یەپەژەدا لە شنگال دژی داعش شەڕ دەکەن عەسگ و پِئ نۆیسە\n📅 زمان اضافه کردن Jul 12 2015 5:30AM\n👁 اێ بەخشە 4,478 گل سئرکریائە(دێینە)\n... [ فرەتر(ویشتر)... 👁] ✖ ✖ 4 0 ✔ 68% ✍ م.ب. 12-7-2015 5:30:23\n📷 سێرەوانانی یەپەگە و یەپەژە لە رۆژاوا عەسگ و پِئ نۆیسە\n📅 زمان اضافه کردن Apr 5 2018 4:05PM\n👁 اێ بەخشە 1,819 گل سئرکریائە(دێینە)\n... [ فرەتر(ویشتر)... 👁] ✖ ✖ 0 0 ✔ 70% ✍ ن.ئـ. 5-4-2018 16:05:30\n📝 شەڕڤانانی یەپەگە و یەپەژە لە شەرای سەر بە عەفرین لەدژی چەتەکانی سەر بە دەوڵەتی تورک چالاکییان ئەنجامدا، لەو چالاکییەدا چوار چەتەی جەبهەی شامییە کوژران وەڵگەنۆمەل\n📅 زمان اضافه کردن Oct 9 2018 1:53PM\nشەڕڤانانی یەپەگە و یەپەژە لە شەرای سەر بە عەفرین ل [ فرەتر(ویشتر)... 👁] ✖ ✖ ✖ 0 1 ✔ 95% ✍ هـ.ب. 9-10-2018 13:53:34\n📝 شەڕڤانانی یەپەگە و یەپەژە لە گوندی هیاما لە ناوچەی بلبلێی عەفرین لە دژی خالێکی چەتەکانی فەیلەقی مەجید چالاکییان ئەنجامدا وەڵگەنۆمەل\n📅 زمان اضافه کردن Dec 2 2018 9:41AM\n👁 اێ بەخشە 978 گل سئرکریائە(دێینە)\nشەڕڤانانی یەپەگە و یەپەژە لە گوندی هیاما لە ناوچەی [ فرەتر(ویشتر)... 👁] ✖ ✖ 0 2 ✔ 99% ✍ هـ.ب. 2-12-2018 9:41:43\n📷 شەڕڤانێکی یەپەژە عەسگ و پِئ نۆیسە\n📅 زمان اضافه کردن Jan 18 2018 6:50PM\n👁 اێ بەخشە 2,105 گل سئرکریائە(دێینە)\n... [ فرەتر(ویشتر)... 👁] ✖ ✖ 1 0 ✔ 70% ✍ س.ئـ. 18-1-2018 18:50:41\n📷 شەڕڤانێکی یەپەژە، پاش برینداربوونی دەکەوێتەوە سەرپێ! عەسگ و پِئ نۆیسە\n📅 زمان اضافه کردن Jul 27 2018 10:51AM\n👁 اێ بەخشە 1,144 گل سئرکریائە(دێینە)\n... [ فرەتر(ویشتر)... 👁] ✖ ✖ 0 0 ✔ 60% ✍ هـ.ب. 27-7-2018 10:51:33\n📷 هونەرمەند نەجمەدینی غوڵامی بە جلی کوردی یەپەژەوە عەسگ و پِئ نۆیسە\n📅 زمان اضافه کردن Feb 14 2018 10:14PM\n👁 اێ بەخشە 10,062 گل سئرکریائە(دێینە)\n... [ فرەتر(ویشتر)... 👁] ✖ ✖ 0 1 ✔ 70% ✍ س.ئـ. 14-2-2018 22:14:12\n| زمان دؤرسکردن وەڵگە(پەڕە): 9,375 ثانیه(اێس)


کۆچی‌دوایی پێشمەرگەیەکی پێشووی حیزب لە ناوچەی شنۆ – کوردستان و کورد\nکۆچی‌دوایی پێشمەرگەیەکی پێشووی حیزب لە ناوچەی شنۆ\nبەرواری بڵاو کردنەوە 2022/03/08\nپێشمەرگەیەکی پێشووی حیزبی دێموکراتی کوردستان بە ناوی ” کەریم حەسەنی” ناسراو بە (مام کەریم) لە گوندی “ئاسناوێ”ـی ناوچەی شنۆ، بەهۆی نەخۆشییەوە ماڵاوایی لە ژیان کرد.\nبەپێی هەواڵی گەیشتوو بە ناوەندی ڕاگەیاندنی حیزبی دێمکراتی کوردستان، چەند ڕۆژ لەمەوبەر کاک کەریم حەسەنی، ناسراو بە “مام کەریم” پێشمەرگەی پێشووی حیزبی دێموکراتی کوردستان و بەندکراوی سیاسیی خەڵکی گوندی “ئاسناوێ”ـی سەر بە ناوچەی شنۆ، بەهۆی نەخۆشییەوە ماڵاوایی لە ژیان کرد و هەر لە گوندی ئاسناوێ تەرمەکەی بە خاکی پیرۆزی کورستان ئەسپەردە کرا.\nمام کەریم کەسایەتییەکی خۆشناو، نیشتمانپەروەر و جێی متمانەی خەڵکی ناوچەی شنۆ بوو و دوای شۆڕشی گەلانی ئێران پەیوەست بوو بە ڕیزی پێشمەرگەکانی حیزبی دێموکراتی کوردستانەوە و دوای ماوەیەک بەهۆی کێشە و گرفتی بنەماڵەیی نەیتوانی زیاتر وەک پێشمەرگە درێژە بە خەبات بدات، بەڵام وەک کەسێکی نیشتمانپەروەر و حیزب‌خۆشەویست بەردەوام لەگەڵ حیزب لە پێوەندیدا بوو و لە ساڵی ١٣٦٢ی هەتاوی، لەلایەن ناوەندە سەرکوتکەرەکانی ڕێژیمی کۆنەپەرەستی ئاخوندی دەسبەسەر کرا و بۆ ماوەیەکی زۆر لە بەندیخانەی ناوەندی ورمێ زیندانی کرا.\nناوەندی ڕاگەیاندنی حیزبی دێموکراتی کوردستانەوە، وێڕای دەربڕینی خەم و پەژارەی بەبۆنەی کۆچی‌دوایی “مام کەریم حەسەنی”، پرسە و سەرەخۆشی خۆی ئاراستەی کەسوکاری و هەموو خەڵکی نیشتمانپەروەری ناوچەی شنۆ دەکات و خۆی بە شەریکی خەمیان دەزانێ.\nتاگی بابەت: حیزبی دێموکراتی کوردستانشنۆکەریم حەسەنی


کوردیپێدیا - کەرکوک.. ئاماری توندوتیژییەکان دژ بە ژنان لە ماوەی 10 مانگدا\n📊 کەرکوک.. ئاماری توندوتیژییەکان دژ بە ژنان لە ماوەی 10 مانگدا | پۆل: ئامار و راپرسی | زمانی بابەت: 🏳 کوردیی ناوەڕاست\nکەرکوک.. ئاماری توندوتیژییەکان دژ بە ژنان لە ماوەی 10 مانگدا\nبەپێی ئاماری گروپی (نا بۆ توندوتیژی دژ بە ژنان) لە شاری کەرکوک لە ماوەی دە مانگی رابردوودا چەندین کاری توندوتیژی جۆراوجۆر دژ بە ژنانی کەرکوک ئەنجامدراوە و به و هۆیەشەوە چەندین ئافرەت کراونەتە قوربانی.\nسرود محەمەد، ئەندامی گروپی (نا بۆ توندو تیی دژ بە ژنان) و چالاکوانی بواری ژنان بە خەندانی راگەیاند: "بەپێی ئاماری گروپی نا بۆ توندوتیی دژ بە ژنان لە شاری کەرکوک لە ماوەی دە مانگی رابردوودا چەندین کردەوەی جۆراو جۆر دژ بە ژنانی کەرکوک ئەنجامدراوە و به و هۆیشەوە چەندین ئافرەت کراونەتە قوربانی بەبێ ئەوەی هەوڵێکی جدی هەبێت بۆ کەمکردنەوەی توندوتیژییەکانی دژ بە ژنان".\nوتی: "هەر لە شاری کەرکوک لە ماوەی 10 مانگی رابردوودا 24 حاڵەتی کوشتنی بە ئەنقەست دژ بە ژنان ئەنجامدراوە، لە هەمانکاتدا 53 حاڵەتی سووتاندنی ژنان تۆمار کراوە لەگەڵ ئەوەشدا 5 حاڵەتی کوشتن بە لێدان تۆمار کراوە، هەروەها 2 حاڵەتی رفاندنی ئافرەت تۆمار کراوە و دواتر تەرمەکانیان دۆزراونەتەوە، بۆیە لە کۆی ئه و توندوتیژیانەی کە لە ماوەی دە مانگی رابردوود دژ بە ژنانی کەرکوک ئەنجامدراوە 84 ژن بوونەتە قوربانی و گیانیان لەدەستداوە".\nسرود محەمەد راشیگەیاند: "بۆ ئەوەی توندوتیژییەکانی دژ بە ژنان لەشاری کەرکوکدا کەم بکرێنەوە، دەبێت دادگایەکی تایبەت دابمەزرێت بۆ چارەسەرکردنی کێشەکانی ژنان و هەروەها پەناگەیەک بکرێتەوە بۆ ئه و ژنانەی کە توندوتیژییان بەرانبەر دەکرێت لەگەڵ ئەوەشدا یاسایەک دەربکرێت بۆ نەهێشتنی گرێبەستی هاوسەرگیری لە دەرەوەی داداگاکان".\n1. 👁 25-11-2014\n1. 👁 سرود محەمەد\n📅 رۆژی دەرچوون: 25-11-2014\n➕ ئەم بابەتە لەلایەن: (هاوڕێ باخەوان)ەوە لە: Nov 25 2014 2:16PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 25 2014 2:17PM باشترکراوە


کوردیپێدیا - ئاڵیشت\n🔤 ئاڵیشت | پۆل: وشە و دەستەواژە | زمانی بابەت: 🏳 کوردیی ناوەڕاست\nگۆڕان. (قەڵەمەکەم وەل قەڵەمیکی ترا ئاڵیشت بوو.) فارسی / عوض


چەمکە شیعرییەکان و پەنجەرەیەک بۆ ڕوانین .. ناڵە حەسەن/ بەشی سێیەم – Dengekan\nbyNala Hassan\tNovember 15, 2020\tGeneral, Literature\nشیعر و ( نەرجسییەت )\nشیعر و ( ناخودئاگایی )\nشیعر و ( ئیرۆسییەت ) یان شیعر و ( ژایاندۆستی )\nهەوڵدەدەین لەم وتارەمان بە کورتی پەیوەندی شیعر بە ( نەرجسییەت ) یان بیرکردنەوەی شاعیر بەم چەمکەوە ڕوونبکەینەوە ، نەرجسییەت مێژوویەکی کۆنی هەیە و لە ئەفسانەی یۆنانییەوە وەرگیراوە ، ماناکەی ( خۆشەویستی بۆ خود ) یان ( بەرز لەخۆ ڕوانین ) دێت ، هەروەک لە کتێبی ( نەرجسیەت )یش دا هاتووە ، بیرمەندی دەروونناس ( تیۆدۆر ئای ڕۆبین ) دەڵێت ، ( کەسی نەرجسی لە دنیای تایبەتی خۆیدا دەژی و پێیوایە هەموو دنیا هی ئەوە ..! ) ، پێویستە لەوەش ئاگادار بین کە نەرجسییەت پێنج جۆری هەیە ، تەنها دوو جۆری بە شێوەیەکی سروشتی لە کەسانی ئاسایی و لەکەسە داهێنەرەکان دا هەن ، ئەوانیش جۆرەکانی ( ئەدگاری نەرجسییەتی نێرایەتی ، ئەدگاری نەرجسییەتی ) ، بۆ ئەم وتارەمان ئەم دوو جۆرە جێگای مەبەستی ئێمەن ، بەڵام سێ جۆرەکانیتری نەرجسییەت ( کەسایەتی سنووردار ، کەسایەتی دەروون نەخۆش ، کەسایەتی گومانکردوو ) ئەم سێ جۆرە زێتر ڕۆچوون و سەرسامبوونێکە بەخۆد تا ئاستی سنووربەزاندن و توشبوون بە نەخۆشییە دەروونییەکان ، ئێمە لێرەدا پیویستمان بەوە نییە زۆر هەڵوێستە لەسەر ئەم بەشەیان بکەین ، تەنها خاڵێک بە پێویستی دەزانم ئەویش ئەوەیە ، کەسە دیکتاتۆرەکان ئەوکەسانەن کە کەسی دەروون نەخۆشن نەرجسییەتەکەیان لە ئاستێکی سنووبەزاندندایە ، بۆیە دەبینین ئەوکەسانە زۆرترین تاوان ئەنجام دەدەن بەبێئەوەی پەشیمان ببنەوە و یان خۆیان بە تاوانبار بزانن …! لەبەرئەوەی ئەو کەسانە تەنها بە ئاراستەی مێشک یان بیرکردنەوەکانییان ئیشدەکەن و بڕیار دەدەن ، لووتبەرزی و سەرسامبوونییان بە خود هەست و سۆزییان دەکوژێت ، بۆیە تەنها بە مێشک بڕیار دەدەن نەک بەدڵ و هەست و سۆز ..! بەڵام شیعر لەگەڵ ئەمجۆرەی نەرجسییەت ناتەبا و دژ دێتەوە ، چونکە لە پڕۆسەی نووسینی شیعر فیکر و هەست پێکەوە ئیشدەکەن و هاوتەریب دەڕۆن . هاوکات خاڵێکیتر بە پێویستی دەزانم لەبەرامبەر ئەوبەشەی نەرجسییەت ئەویش ئەوەیە کە / ( هیستریا ) و ( نەرجسییەتی دەروون نەخۆش ) هەردووکیان باری نائاسایی و نەخۆشی دەروونین ، بەڵام خاڵێکی زۆر گرینگ هەیە کە سنووری ئەم دووانە لە یەکتری جیا دەکاتەوە ئەویش / کەسە هیستریکەکان کاتێک تاوانێک دەکەن بەدواید هەست بە گوناه و تاوان دەکەن و پەشیمان دەبنەوە بەڵام ، کەسە نەرجسییە دەروون نەخۆشەکان نە هەست بە تاوان دەکەن نە پەشیمانیش دەبنەوە …! جا لێرەوە دەگەڕێینەوە لای پەیوەندی نێوان شیعر و نەرجسییەت ، چەند پرسیارێک دەکەین / ئایا پێویستە شاعیر نەرجسییەتی هەبێت ؟ یان خۆشەویستییەکەی بۆ خود هێندە بێت ، بەرز لەخۆی بڕوانێت ؟ یان منی خۆی وەک منێکی باڵا وێنە بکات ..؟ من بۆ هەموو ئەمانە لە وەڵامدا دەڵێم ( بەڵێ ..! ) . ئەویش بە چەند هۆکارێک ، لە خوارەوە هەوڵدەدەین هۆکارەکان باسبکەین . بەڵی / شاعیر لەنێو ڕووبەری شیعرو داهێنان پێویست دەکات خۆشەویستی بۆخود هەبێت و بەرز لەخۆی بڕوانیت چونکە ، شیعر و داهێنان بەهایەکی گەورەیان هەیە ، شاعیر پێویست دەکات لەنێو شیعرەکانی ( منی خۆی ) وەک منێکی باڵا ببینێ ، کەسێکی خودان هێز و سوپەرمانی ، وەک ئەو کەسە باڵا و بەهێزەی ( نێتچە ) بانگەشەی بۆ دەکات ، وەک مرۆڤێکی داهێنەر خۆی لەو ئاستە بەرزە ببینێت کە ، نەچەمێتەوە بۆ هیچ دەسەڵات و میر و حاکمێک ، یان بە مانایەکیتر نەبێتە ( کەوچکی نێو پیاڵەی هیچ دەسەڵاتێک ..! ) ، ( تەنها و تەنها ) خۆی بێت و جووڵەکانی لەژێر کاریگەری ئارەزووەکانی خۆی ئاراستە وەربگرن . واتە کەسێکی ( کۆیلە و نامۆ ) نەبێت . ئێمە لە بەشەکانی پێشتری ئەم نووسینەمان گتومانە / کەسە ( نامۆکان ) ناتوانن داهێنان بکەن یان داهێنانەکانییان دەکەونە ژێر پرسیارەوە ..! بەڵێ کەسی شاعیر دەبێ هێندە خۆشەویستی بۆخۆی هەبێت و بەرز لەخۆی بڕوانێ کە ، لەوە تێبگات مرۆڤ هۆشمەندترین بوونەوەرە و ئاستی تێڕوانینی بۆ ( ژیان و مرۆڤ و داهێنان ) بەرز بێت ، دەبێ لەوە تێبگات مرۆڤ لە ڕێگەی داهێنانەکانی مانایەک بە بوونی خۆی دەبەخشێ و بەهای مرۆڤیش لە سەرووی هەموو بەهاکانەوەیە بەڵام ، دەبێت وریا بێت لەوەی نەرجسییەتەکەی نەگاتە ئاستی سنووربەزاندن و نێو رووبەری نەخۆشییە دەروونییەکان ، هاوکات لەوەش دڵنیا بێت نەرجسییەت و بەرز لەخۆڕوانین تێکەڵاوی ( لەخۆباییبوون ) نەکات ، چونکە ئەو شاعیرانەی لەخۆیانبایی دەبن بەتایبەت ( هەندێک ) لە شاعیرە خاوەن ئەزمونەکان ، خۆیان لەسەرووی خەڵکانی تروە دەبینن و پێیانوایە ئەوان باشترینن ، بەڵام ئەوان ئەوەیان بیرچۆتەوە کە شیعر ئیش لەسەر جوانی دەکات و جوانیش بوونێک یان چەمکێکی ( ڕیژەیی ) هەیە یان زۆرجار ، ئەمجۆرە شاعیرانە بەرگەی هیچ جۆرە تێبینی و ڕەخنەیەک ناگرن ، واتە مەبەستمە بڵێم لەنێو ڕووبەری ( شیعر و داهێنان ) باشترین بوونی نییە ، دەکرێ کەسە داهێنەرە گەورەکان ( یەکێک بن ) لە هەرە داهێنەرەکان ، یان هەرە باشەکان ، خاڵێکیتر کەسە لەخۆباییەکان هەمیشە پێیانوایە ئەوان گەیشتوونەتە لوتکە بەڵام ، بیئاگا لەوەی هەموو گەیشتنە لوتکەیەکیش هاتنەخوارەوەی بەدوادایە …! ئەمەش جۆرە بەدحاڵیبوونێکە بۆ ڕووبەری شیعر و داهێنان ، ئێمە لە کتێبی ( گەیشتن بە ڕووبەری شیعر ) بە ڕۆشنی باسمان لە ڕووبەری شیعر و داهێنان کردووە ، بەومانایەی نا ، کە مەبەستمان بێت بازنەیەک بەدەوری ڕووبەری شیعر بکێشین ، بۆیە هەر لەم کتێبە بە ڕۆشنی گتومانە / شیعر جووڵەیەکی بەردەوامی ئیستاتیکییە ..! مادام جووڵەیەکی بەردەوامە دەبێ لە نێو ڕووبەرێکی کراوەدا بێت ، واتە رووبەری شیعر و داهێنان ڕووبەرێکی بەرینی کراوەن ، بەمانایەک گەر بە دەریایەک وێنای بکەین دەڵێین / دەریایەکی بێبن و ئەوبەریشی کراوەو و نادیارە ، هیچ کام لە داهێنەرێکان تا ئێستا نەگەیشتوونەنەتە بنی بنەوەی قووڵاییەکان و یان ئەوبەری ڕووبەری دەریاکە ، لەبەرئەوەی هەموو مرۆڤەکان دەگەنە خاڵێک کە لەوێدا داهێنانەکانییان دەوەستێ ، ئەویش خاڵی مردنە ، چونکە مردن کۆتایی بە پڕۆژەکانی بوون دەهێنێت ، بۆیە تا ئێستا هیچکام لە داهێنەرەکان نەگەیشتوونەتە تەواوی ئاستی کەمال ، بە شەیکسپیر و دەستۆفسکی ) شەوە ، بۆیە لەنێو ڕووبەری شیعر و داهێناندا / نە باشترین بوونی هەیە نە گەیشتن بە لوتکە ، لەبەر ئەم هۆیانەی باسمان کردن ، زۆر گرینگە بە هۆشیارییەوە مامەڵە لەگەڵ پەیوەندی نێوان چەمکەکانی ( شیعر و نەرجسییەت )دا بکەین و خۆشەویستی و تێڕوانینمان بۆ خود لە ئاستێکی بەرزدا بێت .\n( سیگمۆند فرۆید ) لە تیۆری دەروونشیکاری خۆی بۆ کەسایەتی ، بەم شێوەیە باس لە ناخودئاگایی دەکات و پێیوایە کە ، ڕووبەرێکی تاریکە شوێنی هەستەکان و حەز و ئارەزووەکان و بیرکردنەوە و خەون و ئومێدەکان و یان یادەوەرییەکانی دەرەوەی ئاگایی مرۆڤە ، هەروەها فرۆید وایدەبینێ کە ئەم ڕووبەرە واتە ( ناخودئاگایی ) ، بە بەردەوامی کاریگەری هەیە بەسەر ڕەفتار و جووڵە و کار و کردەوە و بیرکردنەوەکانی مرۆڤ ، هاوکات باس لەوەش دەکات کە / ( خەون ) ئەویش پەیوەندی ڕاستەوخۆی بە ناخودئاگاییەوە هەیە ، بۆیە ( فرۆید ) گرینگی بە خەونەکان داوە و ئیشی لەسەرکردوون و شیکردنەوەی بۆ کردوون ، چونکە باوەڕیوابوو / ئەو حەز و ئارەزوو و مەیلانەی لە ژیانی ڕۆژانەی مرۆڤ دەستەبەرنابن لە ڕووبەری ناخودئاگایی دەمێننەوە و لە کاتی نائاگایی لە خەونەکاندا دەردەکەون ، دەبینین کە ناخودئاگایی ڕاستەوخۆ پەیوەندی بە کەسایەتی و بە خەونەکانی مرۆڤەوە هەیە ، پێویستە ئەوەش بزانین دەربارەی کەسێتی هەروەک لە کتێبی ( لەگەڵ سایکۆلۆژیادا هاتووە ) ، ( کە کەسێتی ، لە حەقیقەتدا مرۆڤ خۆی نییە ، بەڵکو ئەو ڕوخسارەیە کە لەبەردەم خەڵکدا خۆی پێیەوە نمایش دەکات و ڕەفتار دەنوێنێت ..) ، ( کەواتە کەسێتی دەمامکێکە دەیپۆشین ، ئەو ڕوخسارەیە ڕەفتارەکانمانی پێدەنوێنین و مامەڵەی پێدەکەین ..! ) ، بەمانایەکیتر / کەسێتی ئەوخودە کۆمەڵایەتییەیە یان ڕۆڵی تاکە لە پەیوەندییە کۆمەڵایەتییەکاندا ، کەواتە دەگەینە ئەو ڕاستییەی کە / کەسایەتی حەقیقەتی بوون نییە ، چونکە بوونی مرۆڤ لەسەرەتاوە بێناوەڕۆک و بێمانەیە ، بەڵکو مرۆڤ لە ڕیگەی هەوڵ و داهێنانەکانی مانایەک بە بوونی خۆی دەبەخشێ ، دەتوانین بڵێین کەسایەتی / ئەو دەمامکەیە کە مرۆڤ بوونی خۆی پێ نمایشدەکات . لێرەدا دەبینین کە کەسایەتی مرۆڤ و خەون و بیرکردنەوەکانی ، هەمووی لەژێر کاریگەری باری دەروونی بەتایبەت ناخودئاگایی دان ، بۆیە بە پێویستی دەزانین کە پەیوەندی ئەم ڕووبەرەی ناخودئاگایی لەگەڵ شیعر باسبکەین و لایەنە گرینگەکانی بە دەربخەین . شاعیر لە پڕۆسەی نووسینی شیعر / لە ڕیگەی بیرکردنەوەکانی لە دەوروبەرو لە دنیای واقیع دادەبڕێ ، بۆ نێو ڕووبەری خەیاڵ دوور دوور دەڕوات ، لەنێو ئەو ڕووبەرە نادیار و تاریکەی خەیاڵدا ، بوخچەی ئارەزووەکانی دەکاتەوە / خەونەکانی ، مەیل و حەرەزووەکانی ، یادەوارەرییەکانی ، منداڵی و ڕۆژانی تێپەڕیو ، کە ئەمانە لەنێو رووبەری ناخودئاگایی خۆیدا هەڵیگرتوون ، لەنێو ئەو ڕووبەرە تاریکەی خەیاڵدا ڕووبەری ناخودئاگایی گرێی بوخچەکانی خۆی دەکاتەوە ، لەو چرکە ساتە ئەم ڕووبەرە تەواوی مێشکی شاعیر کۆنترۆڵ دەکات و هاوکات بیرکردنەوە و خەیاڵەکانیشی ، بۆیە ئەم رووبەرە ناخودئاگاییە تەعبیر لە بوون و شوناسی شاعیرەکە دەکەن . بۆیە دەتوانین بڵێین / شیعر لەو ساتەدا نووسینەوەی ئاوێزانبوونی ناخودئاگاییە لەنێو رووبەری خەیاڵ و گەڕانەکانی شاعیردا ، هاوکات ئیشکردن لەسەر قوڵاییەکانی خەیاڵ و قووڵاییەکانی ناوەوەی خودیش گرینگییەکی ناوازەی هەیە بۆ شیعر . هەروەک لە نووسینەکانیترمان باسمان لەوەکردووە کە / لە دوای ناوەڕاستی سەدەی نۆزدەیەم واتە ، لە قوتابخانە سەرەتاییەکانی مۆدێرنە ، وەک قوتابخانەکانی ( هونەر بۆ هونەر ) و ( سومبولیزم ) و ( دادایی ) و ( سوریالیزم ) و ئەوانیتریش .. کە تەنها جیاوازییان لە ڕووی فۆرم و زمانەوە نەبوو لەگەڵ قوتابخانە ئەدەبییەکانی پێشخۆیان بە تایبەت ، ( ڕۆمانسیزم ) و ( ڕیالیزم ) بەڵکو ، جیاوازییەکیتری جەوهەری هەبوو ئەویش ، لە قوتابخانە ئەدەبییەکانی مۆدێرنە زێتر گرنگیدرا بە خود واتە لەنێو شیعر و ئەدەبەکانییان زێتر ئیشییان لەسەر خود و ناوەوەی خۆیان دەکرد ، گرینگی زۆریان بە خەون و هێماکان دەدا ، ئەم ئیشکردنە لەسەر ( خود ) و خەون و ناوەوەی خود لەلای سوریالیستەکان بە لوتکە گەیشت ، چونکە سوریالیستەکان بە فۆرمی ( ئۆتۆماتیزم ) ئیشییان دەکرد واتە ،( تەقاندنەوەی ناوەوەی خود یان باری ناخودئاگایی ) ، بۆیە لە نێو شیعر و تابلۆ و نیگارەکانییان بە چڕی ئیشییان لەسەر خەون دەکرد ، تا ئەو ئەندازەیەی ( سلفادۆر دالی ) وتەیەکی بەناوبانگی هەیە کە دەڵێت ،( ژیانی ڕاستەقینە یان حەقیقەتی ژیان لەنێو خەونەکان دایە ..! ) ، واتە ئەو واقیعەی تیایا دەژین ئەوە حەقییەتی ژیانی مرۆڤەکان و شایستە بە مرۆڤەکان نییە …! بۆیە دەبینین تابلۆکانی ( سلفادۆر دالی ) بە شێوەی سەیر و سەمەرە کێشراون چونکە وێنەی خەونەکانی خۆی ڕەسمکردوون . یان شاعیرەکان لەکاتی نووسینی شیعرەکانییان ، کاتێک دەکەوتنە نێو قووڵایی خەیاڵەکانییان ، لە چرکەساتی تەواوبوونی دەقەکانییان قەڵەمەکانییان دادەنا و چیتر دەستکارییان نەدەکردن ، چونکە باوەڕییان وابوو کە شیعر نووسینەوەی چرکەساتەکانی نێو رووبەری خەون و خەیاڵ و باری ناخودئاگاییەکانە ، تێکهەڵکێشییان نەدەکرد بە باری واقیع و ئاگایی خود ، هاوکات لەگەڵ ئەم بارە دەروونیانە و گرینگیدان بە زمان و ئیشکردن لە سەر دوالیزمەکان و چەمکە دژەکان و هیما و میتافۆرەکان و گومان و پرسیار و پێکهاتەکانیتری زمان ، هەموو ئەمانە قووڵایی و بڕستێکی بێوێنە بە دەقە شیعرییەکان دەبەخشن ، لێرەدا دەبینین باری دەروونی ناخودئاگایی چ کاریگەرییەک و ڕۆڵێک دەگێڕێ لە پرۆسەی نووسینی شیعر ، بۆیە هەموو ئەو دەقانەی لەنێو ڕووبەری خەیاڵ زێتر ڕۆدەچن ، دەبینین قووڵایی زیاتر بە ناوەڕۆک و بە پێکهاتەی دەقەکە دەبەخشن ، چونکە گەیشتن بە رووبەرە تاریکەکانی خەیاڵ گەیشتنە بە ڕووبەرە تاریکەکانی ناوەوەی خود و ڕووبەرە تاریکەکانی ناخودئاگایی . بۆیە زمانی شیعر زمانی چرکەساتەکانی وڕینەکردنە ، چونکە مرۆڤەکان لەکاتی وڕێنەکردندا بە قووڵی لەژێر باری دەروونی ناخودئاگاییدا دەبن ، دەتوانین بڵێین زۆرجاران / شیعر هیچ پەیوەندییەکی بە واقیعی ڕۆژ نییە ، لەڕێگەی ئیشکردن لەسەر ناوەوەی خود و باری ناخودئاگایی و هەڵدانەوەی مەیل و ئارەزوو و خەونەکان و یادەوەرییەکان و ئومێدە کەڵەکەبووەکانەوە لەوێدا ، بەواقیع پەیوەست دەبێتەوە ، چونکە لە بنەڕەتدا / مەیل و ئارەزوو و خەون و یادەوەرییە لەسەریەک دانراوەکانی نێو ڕووبەری ناخودئاگایی کەسەکان ، بەرهەمی واقیعێکی ناتەبا و نەشیا و ناشایستەن بە مرۆڤ و بەها جوانەکانی مرۆڤبوون . لەبەرئەوەی لە کولتوور و کۆمەڵگەیەکی دیاریکراو ، مرۆڤەکان خەون و ئارەزوو و مەیلەکانییان ، یان کێشە و ئومێدەکانییان لەیەکەوە نزیکن ، بۆیە زۆرجاران لەنێو دەقێکی شیعری یان دەقێکی ئەدەبی دەبینین بە سەدان یان هەزاران خوێنەر خۆی لەنیو دەقەکەدا دەبینێتەوە ، هۆکارەکەی زێتر ئەوەیە کە / شیعر یان دەقە ئەدەبییەکان ، بە تۆخی ئیش لەسەر ناوەوەی خود و باری ( ناخودئاگایی ) دەکەن .\nشیعر و ( ئیرۆسییەت ) یان شیعر و ( ژیاندۆستی )\n( ئیرۆس و ساناتۆس ) دووچەمکی ناتەباو دژبەیەکن ، ( فرۆید ) وا خوێندنەوەی بۆ کردوون کە ، ( ئیرۆس ) غەریزەیەکە مامەڵە دەکات لەگەڵ بنەما بنچینەییەکان و هاوکات ، پەیوەندی هەیە بە چێژ و هەستە ئیرۆتیکیەکان ، وەک هێزێکی بەرگریکارە لە مرۆڤ بۆ مانەوە و گەشەکردن ، دواجار بە غەریزەی ( ژیاندۆستی ) ناوی دەبات ، لە بەرامبەردا غەریزەی ( ساناتۆس ) هەیە ، کە وەک هێزێکی دژ و مەیلی کاوڵکاری و شەڕانگیزی هەیە ، ئەویشی بە غەریزەی ( ساناتۆس ) ناوبردووە ، واتە ( مەرگدۆستی ) ، ئێمە لێرەدا باس لە پەیوەندییەکانی ( شیعر و ئیرۆسییەت ) یان ( شیعر و ژیاندۆستی ) دەکەین . بەو پێیەی شیعر ئیش لەسەر جوانی دەکات و ئامانجی بەرهەمهێنانی جوانییە ، بۆیە تەریبە لەگەڵ ژیان و هاوکات لەگەڵ مرۆڤ و بەهامرۆییەکان . مەبەستمە بڵێم کاتێک شیعر و داهێنان چرۆی جوانییەکانیان دەردەکەوێت ، ئەوکاتەی کە لەنێو ناواخنی خۆیان یان بەو ئاراستەیە کاربکەن کە / بەهای مرۆڤ لەسەرووی هەموو بەهاکانەوە ببینن ، ژیانیش بەبێ بەرزڕاگرتنی بەهاکانی مرۆڤ هەموو جوانییەکانی خۆی لە دەست دەدات ، بێگومان دەرخستن و بەرهەمهێنانی ئەو جوانییەش لە شیعردا ، لە ڕێگەی هونەرکاریکردن لە زمانەوە دەبێت ، ئەگەر بە خێرایی چاوێک بە ڕابردوو و مێژوودا بخشێنین ، یەکێک لە هەڵە گەورەکانی مرۆڤ ئەوە بووە کە / تا ئێستا نەیتوانیوە چێژ یان سوود لە جوانییەکانی ژیان ببینێت ، یان بەو ڕێگایەدا بڕوات کە ژیان بگەیەنێت بە کەناری ئارامی ، هەمیشە ژیانی بە ئاقار و ڕێگا ناشرینییەکاندا بردووە ، هەمیشە ململانێکان و پەیوەندییەکان ناتەندروستبوون ، ئاکامی نەخوازراوییان لێکەوتۆتەوە ، هیچکاتێک بەو هاوکێشەیە کاریان نەکردووە کە / ( بەشێک ) لە حەقیقەتەکان لە لای منە نەک ( هەموو ) …! ، هەمیشە خۆیان وابینیوە کە خاوەن حەقیقەتی ڕەها و ئەوانیتریش ( هیچ ) ، واتە لە کێشمەکێشمی نێوان غەریزەکانی ( ئیرۆس ) و ( ساناتۆس ) دا ، هەمیشە هێزی ( ساناتۆس ) لەمرۆڤدا زاڵ بووە ، واتە مەیلی جەنگ و کاوڵکاری و لەناوبردن یان مەیلی خۆپەرستی و تاکڕەوی ئامادەیی هەبووە ، ئەوەش مێژوویەکی درێژی هەیە ، لە ڕۆژگارە هەرە سەرەتاییەکان کە بە ڕۆژگاری ( کۆمۆنەی سەرەتایی ) ناوبراوە لە مێژوودا ، لە دوا ڕۆژەکانی ئەو قۆناغە سەرەتاییە کاتێک / ئامرازەکانی بەرهەمهێنان لە ( ملکدارێتی گشتییەوە ) دەگۆڕیت بۆ ( ملکدارێتی تایبەت ) ، لەوێوە چەوساندنەوەی مرۆڤ لەلایەن مرۆڤەوە دەستپێدەکات و جەنگ و کوشتن و کاوڵکارییەکان ، لەوێوە درێژەیان دەبێت ، قۆناغە یەکبەدوای یەکەکانی مێژووش وەک ( کۆیلایەتی و دەرەبەگایەتی و سەرمایەداری ) بەدوای خۆیدا دەهێنێت ، ئەم قۆناغانەی مێژوو و پەیوەندییەکانی تاکەکان ، لە ئەدەبیاتی ( مارکس ) بە ڕۆشنی باسکراوە ، واتە ئەوە مرۆڤ خۆیەتی ژیان ناشیرین دەکات یان ڕیزبەندی و چینەکان لە کۆمەڵدا دروست دەکات ، نەک ئەوەی چینەکان و ڕیزبەندییەکانی تاک ، یان ئەوەی کە ناشیرینیەکان لەنێو ژیاندا پێشوەخەتە ئامادەییان هەبووبێت . شیعریش وەک بەرهەمی بیری مرۆڤ ، وەک جووڵە و پێکهاتەیەکی ئیستاتیکی ، لە ڕێگەی بەرهەمهێنانی جوانی دەبێتە سەرچاوەی ئارامبوونەوە و چێژبەخشین ، بۆیە غەریزەی ( ئیرۆس ) هەمیشە لەنێو شیعر ئامادەیی هەیە ، چونکە شیعر لە سەنگەری ژیان دایە بەڵام ، ئەوە بەو مانایە نایە کە شیعر بکرێتە هۆکار و بۆ مەبەستی تایبەت بەکاربهێندرێت ، جا ئەو مەبەستە هەرچییەک بێت ..! لەڕیگەی شیعر مرۆڤ دەتوانێ بیر لەخەون و ئومێدە جوانەکانی بکاتەوە ، ئەدەب دەتوانێ وا لە مرۆڤ بکات کە بیر لە ئازادی و ڕزگاری و جوانییەکانی ژیان بکاتەوە . دەمێکیشە گتومانە ( شیعر فۆرمێکی بێدەنگ نییە …! ) ، بەمانای شیعر لەگەڵ ژیان و بوونی مرڤ دایە ، لێرەدا / دەمەوێت قسە لەبارەی ئەوە بکەم کە ، هەرچەندە شاعیر لەنێو شیعرەکانی باس لەنائومێدیش بکات ، بەڵام مەبەستی رەشبینی و گەیشتن بە خاڵیی ( پووچی ) ، واتە ( ئەبسێرد و نەهیلیزم ) نییە ، چونکە گەیشتن بە خاڵی ( پووچی ) واتە گەیشتن بەو ڕەشبینیی و نائومێدییەی یان بەو دەرئەنجامەی کە / ژیان ئەوە ناهێنێ یان ئەو بەهایەی تیا نەماوە کە بۆی بژیت ، بۆیە ئەو مرۆڤانەی بەو ئەنجامە دەگەن زۆربەیان پەنا بۆ خۆکوشتن و کۆتایی هێنان بە ژیانی خۆیان دەهێنن ، یان کەنارگیر وەک جەستەیەکی مردوو و وەک ڕۆحێکی وشک و خاڵی لە هەموو ئومێدێک و هیوایەک دەمێننەوە ، بەڵام شیعر لەگەڵ خۆکوشتن و ڕەشبینی دا نییە ، چونکە مردن کۆتایی هێنانە بە هەموو پڕۆژەکانی بوون بە شیعریشەوە …! . ئێمە بە دژی ئازادی هیچ کەسێک ناوەستینەوە چونکە ، ئازادی ئەوکاتە مانای هەیە کاتێک مرۆڤەکان مومارەسەی بکەن ، چونکە لە دەرەوەی مومارەسەکردن ( ئازیدی )ش وشەیەکە تەنها لە چەند پیتێک پێکهاتووە و هیچیتر ، بۆیە کەسەکان ئازادن چۆن بیردەکەنەوە یان چۆن مامەڵە لەگەڵ جەستەی خۆیان و ژیانی خۆیان دەکەن . بەڵام ئێمە باس لە ( شیعر و ئامانجی شیعر ) دەکەین ، نەک لە بیرکردنەوەی شاعیرێکی دیاریکراو یان نەک شاعیرێکی ( ڕەشبین و بێ هیوا ) . ( ئەلبێر کامۆ ) لە کتێبی ( ئەفسانەی سیزیف )دا دەڵێ / ( پووچی لەناو مرۆڤدا نییە ، لە جیهانیش دا نییە ، بەڵکو لە سای بوونی هەردووکیان هەیە ، پووچی ئەو پەیوەندییەیە کە ئەم دووانە پێکەوە دەبەستێتەوە ..! ) ، ئێمە گوتمان ژیان لە بنەڕەتدا ڕەنگڕێژ نییە بە ناشیرینییەکان هاوکات مرۆڤیش ، بەمانای پووچی و هەموو دیاردە دزێو و ناشیرینیەکان لە ئەنجامی بەیەکەوەبوون یان پەیوەندی نێوان ( ژیان و مرۆڤ ) یان پەیوەندی ( مرۆڤ و جیهان ) هاتوونەتە بوون ، پووچی یان دیاردە نێگەتیڤەکان بەرئەنجامی جووڵە و پەیوەندییە ناڕێک و نادروستەکانی مرۆڤە ، باوەڕهێنان بە ( پووچی ) ئیشکردنە بە ئاراستەی مردن ، شیعر بە پێچەوانەی ئەم ئاراستەیە کاردەکات ، وەکچۆن لە دەستپێک گوتمان ، ( ئیرۆس و ساناتۆس ) دوو چەمکی دژ و پێچەوانەن ، هاوکات ( شیعر و مردنیش ) بەهەمانشیوە ، یان ( شیعر و ساناتۆس )یش بەهەمانشیوە ، بۆیە لێرەدا دەگەینە ئەو ئەنجامەی کە / شیعر بەئاراستەی ئیرۆسییەت ئیشدەکات و دواجاریش دەڵێین / ( شیعر پەرچەمی ژیاندۆستییە …! ) . نۆڤومبەری ٢٠٢٠\nهەوڵدەدەین لەم وتارەمان بە کورتی پەیوەندی شیعر بە ( نەرجسییەت ) یان بیرکردنەوەی شاعیر بەم چەمکەوە ڕوونبکەینەوە ، نەرجسییەت مێژوویەکی کۆنی هەیە و لە ئەفسانەی یۆنانییەوە وەرگیراوە ، ماناکەی ( خۆشەویستی بۆ خود ) یان ( بەرز لەخۆ ڕوانین ) دێت ، هەروەک لە کتێبی ( نەرجسیەت )یش دا هاتووە ، بیرمەندی دەروونناس ( تیۆدۆر ئای ڕۆبین ) دەڵێت ، ( کەسی نەرجسی لە دنیای تایبەتی خۆیدا دەژی و پێیوایە هەموو دنیا هی ئەوە ..! ) ، پێویستە لەوەش ئاگادار بین کە نەرجسییەت پێنج جۆری هەیە ، تەنها دوو جۆری بە شێوەیەکی سروشتی لە کەسانی ئاسایی و لەکەسە داهێنەرەکان دا هەن ، ئەوانیش جۆرەکانی ( ئەدگاری نەرجسییەتی نێرایەتی ، ئەدگاری نەرجسییەتی ) ، بۆ ئەم وتارەمان ئەم دوو جۆرە جێگای مەبەستی ئێمەن ، بەڵام سێ جۆرەکانیتری نەرجسییەت ( کەسایەتی سنووردار ، کەسایەتی دەروون نەخۆش ، کەسایەتی گومانکردوو ) ئەم سێ جۆرە زێتر ڕۆچوون و سەرسامبوونێکە بەخۆد تا ئاستی سنووربەزاندن و توشبوون بە نەخۆشییە دەروونییەکان ، ئێمە لێرەدا پیویستمان بەوە نییە زۆر هەڵوێستە لەسەر ئەم بەشەیان بکەین ، تەنها خاڵێک بە پێویستی دەزانم ئەویش ئەوەیە ، کەسە دیکتاتۆرەکان ئەوکەسانەن کە کەسی دەروون نەخۆشن نەرجسییەتەکەیان لە ئاستێکی سنووبەزاندندایە ، بۆیە دەبینین ئەوکەسانە زۆرترین تاوان ئەنجام دەدەن بەبێئەوەی پەشیمان ببنەوە و یان خۆیان بە تاوانبار بزانن …! لەبەرئەوەی ئەو کەسانە تەنها بە ئاراستەی مێشک یان بیرکردنەوەکانییان ئیشدەکەن و بڕیار دەدەن ، لووتبەرزی و سەرسامبوونییان بە خود هەست و سۆزییان دەکوژێت ، بۆیە تەنها بە مێشک بڕیار دەدەن نەک بەدڵ و هەست و سۆز ..! بەڵام شیعر لەگەڵ ئەمجۆرەی نەرجسییەت ناتەبا و دژ دێتەوە ، چونکە لە پڕۆسەی نووسینی شیعر فیکر و هەست پێکەوە ئیشدەکەن و هاوتەریب دەڕۆن .\nهاوکات خاڵێکیتر بە پێویستی دەزانم لەبەرامبەر ئەوبەشەی نەرجسییەت ئەویش ئەوەیە کە / ( هیستریا ) و ( نەرجسییەتی دەروون نەخۆش ) هەردووکیان باری نائاسایی و نەخۆشی دەروونین ، بەڵام خاڵێکی زۆر گرینگ هەیە کە سنووری ئەم دووانە لە یەکتری جیا دەکاتەوە ئەویش / کەسە هیستریکەکان کاتێک تاوانێک دەکەن بەدواید هەست بە گوناه و تاوان دەکەن و پەشیمان دەبنەوە بەڵام ، کەسە نەرجسییە دەروون نەخۆشەکان نە هەست بە تاوان دەکەن نە پەشیمانیش دەبنەوە …! جا لێرەوە دەگەڕێینەوە لای پەیوەندی نێوان شیعر و نەرجسییەت ، چەند پرسیارێک دەکەین / ئایا پێویستە شاعیر نەرجسییەتی هەبێت ؟ یان خۆشەویستییەکەی بۆ خود هێندە بێت ، بەرز لەخۆی بڕوانێت ؟ یان منی خۆی وەک منێکی باڵا وێنە بکات ..؟ من بۆ هەموو ئەمانە لە وەڵامدا دەڵێم ( بەڵێ ..! ) . ئەویش بە چەند هۆکارێک ، لە خوارەوە هەوڵدەدەین هۆکارەکان باسبکەین . بەڵی / شاعیر لەنێو ڕووبەری شیعرو داهێنان پێویست دەکات خۆشەویستی بۆخود هەبێت و بەرز لەخۆی بڕوانیت چونکە ، شیعر و داهێنان بەهایەکی گەورەیان هەیە ، شاعیر پێویست دەکات لەنێو شیعرەکانی ( منی خۆی ) وەک منێکی باڵا ببینێ ، کەسێکی خودان هێز و سوپەرمانی ، وەک ئەو کەسە باڵا و بەهێزەی ( نێتچە ) بانگەشەی بۆ دەکات ، وەک مرۆڤێکی داهێنەر خۆی لەو ئاستە بەرزە ببینێت کە ، نەچەمێتەوە بۆ هیچ دەسەڵات و میر و حاکمێک ، یان بە مانایەکیتر نەبێتە ( کەوچکی نێو پیاڵەی هیچ دەسەڵاتێک ..! ) ، ( تەنها و تەنها ) خۆی بێت و جووڵەکانی لەژێر کاریگەری ئارەزووەکانی خۆی ئاراستە وەربگرن . واتە کەسێکی ( کۆیلە و نامۆ ) نەبێت . ئێمە لە بەشەکانی پێشتری ئەم نووسینەمان گتومانە / کەسە ( نامۆکان ) ناتوانن داهێنان بکەن یان داهێنانەکانییان دەکەونە ژێر پرسیارەوە ..! بەڵێ کەسی شاعیر دەبێ هێندە خۆشەویستی بۆخۆی هەبێت و بەرز لەخۆی بڕوانێ کە ، لەوە تێبگات مرۆڤ هۆشمەندترین بوونەوەرە و ئاستی تێڕوانینی بۆ ( ژیان و مرۆڤ و داهێنان ) بەرز بێت ، دەبێ لەوە تێبگات مرۆڤ لە ڕێگەی داهێنانەکانی مانایەک بە بوونی خۆی دەبەخشێ و بەهای مرۆڤیش لە سەرووی هەموو بەهاکانەوەیە بەڵام ، دەبێت وریا بێت لەوەی نەرجسییەتەکەی نەگاتە ئاستی سنووربەزاندن و نێو رووبەری نەخۆشییە دەروونییەکان ، هاوکات لەوەش دڵنیا بێت نەرجسییەت و بەرز لەخۆڕوانین تێکەڵاوی ( لەخۆباییبوون ) نەکات ، چونکە ئەو شاعیرانەی لەخۆیانبایی دەبن بەتایبەت ( هەندێک ) لە شاعیرە خاوەن ئەزمونەکان ، خۆیان لەسەرووی خەڵکانی تروە دەبینن و پێیانوایە ئەوان باشترینن ، بەڵام ئەوان ئەوەیان بیرچۆتەوە کە شیعر ئیش لەسەر جوانی دەکات و جوانیش بوونێک یان چەمکێکی ( ڕیژەیی ) هەیە یان زۆرجار ، ئەمجۆرە شاعیرانە بەرگەی هیچ جۆرە تێبینی و ڕەخنەیەک ناگرن ، واتە مەبەستمە بڵێم لەنێو ڕووبەری ( شیعر و داهێنان ) باشترین بوونی نییە ، دەکرێ کەسە داهێنەرە گەورەکان ( یەکێک بن ) لە هەرە داهێنەرەکان ، یان هەرە باشەکان ، خاڵێکیتر کەسە لەخۆباییەکان هەمیشە پێیانوایە ئەوان گەیشتوونەتە لوتکە بەڵام ، بیئاگا لەوەی هەموو گەیشتنە لوتکەیەکیش هاتنەخوارەوەی بەدوادایە …! ئەمەش جۆرە بەدحاڵیبوونێکە بۆ ڕووبەری شیعر و داهێنان ، ئێمە لە کتێبی ( گەیشتن بە ڕووبەری شیعر ) بە ڕۆشنی باسمان لە ڕووبەری شیعر و داهێنان کردووە ، بەومانایەی نا ، کە مەبەستمان بێت بازنەیەک بەدەوری ڕووبەری شیعر بکێشین ، بۆیە هەر لەم کتێبە بە ڕۆشنی گتومانە / شیعر جووڵەیەکی بەردەوامی ئیستاتیکییە ..! مادام جووڵەیەکی بەردەوامە دەبێ لە نێو ڕووبەرێکی کراوەدا بێت ، واتە رووبەری شیعر و داهێنان ڕووبەرێکی بەرینی کراوەن ، بەمانایەک گەر بە دەریایەک وێنای بکەین دەڵێین / دەریایەکی بێبن و ئەوبەریشی کراوەو و نادیارە ، هیچ کام لە داهێنەرێکان تا ئێستا نەگەیشتوونەنەتە بنی بنەوەی قووڵاییەکان و یان ئەوبەری ڕووبەری دەریاکە ، لەبەرئەوەی هەموو مرۆڤەکان دەگەنە خاڵێک کە لەوێدا داهێنانەکانییان دەوەستێ ، ئەویش خاڵی مردنە ، چونکە مردن کۆتایی بە پڕۆژەکانی بوون دەهێنێت ، بۆیە تا ئێستا هیچکام لە داهێنەرەکان نەگەیشتوونەتە تەواوی ئاستی کەمال ، بە شەیکسپیر و دەستۆفسکی ) شەوە ، بۆیە لەنێو ڕووبەری شیعر و داهێناندا / نە باشترین بوونی هەیە نە گەیشتن بە لوتکە ، لەبەر ئەم هۆیانەی باسمان کردن ، زۆر گرینگە بە هۆشیارییەوە مامەڵە لەگەڵ پەیوەندی نێوان چەمکەکانی ( شیعر و نەرجسییەت )دا بکەین و خۆشەویستی و تێڕوانینمان بۆ خود لە ئاستێکی بەرزدا بێت .\n( سیگمۆند فرۆید ) لە تیۆری دەروونشیکاری خۆی بۆ کەسایەتی ، بەم شێوەیە باس لە ناخودئاگایی دەکات و پێیوایە کە ، ڕووبەرێکی تاریکە شوێنی هەستەکان و حەز و ئارەزووەکان و بیرکردنەوە و خەون و ئومێدەکان و یان یادەوەرییەکانی دەرەوەی ئاگایی مرۆڤە ، هەروەها فرۆید وایدەبینێ کە ئەم ڕووبەرە واتە ( ناخودئاگایی ) ، بە بەردەوامی کاریگەری هەیە بەسەر ڕەفتار و جووڵە و کار و کردەوە و بیرکردنەوەکانی مرۆڤ ، هاوکات باس لەوەش دەکات کە / ( خەون ) ئەویش پەیوەندی ڕاستەوخۆی بە ناخودئاگاییەوە هەیە ، بۆیە ( فرۆید ) گرینگی بە خەونەکان داوە و ئیشی لەسەرکردوون و شیکردنەوەی بۆ کردوون ، چونکە باوەڕیوابوو / ئەو حەز و ئارەزوو و مەیلانەی لە ژیانی ڕۆژانەی مرۆڤ دەستەبەرنابن لە ڕووبەری ناخودئاگایی دەمێننەوە و لە کاتی نائاگایی لە خەونەکاندا دەردەکەون ، دەبینین کە ناخودئاگایی ڕاستەوخۆ پەیوەندی بە کەسایەتی و بە خەونەکانی مرۆڤەوە هەیە ، پێویستە ئەوەش بزانین دەربارەی کەسێتی هەروەک لە کتێبی ( لەگەڵ سایکۆلۆژیادا هاتووە ) ، ( کە کەسێتی ، لە حەقیقەتدا مرۆڤ خۆی نییە ، بەڵکو ئەو ڕوخسارەیە کە لەبەردەم خەڵکدا خۆی پێیەوە نمایش دەکات و ڕەفتار دەنوێنێت ..) ، ( کەواتە کەسێتی دەمامکێکە دەیپۆشین ، ئەو ڕوخسارەیە ڕەفتارەکانمانی پێدەنوێنین و مامەڵەی پێدەکەین ..! ) ، بەمانایەکیتر / کەسێتی ئەوخودە کۆمەڵایەتییەیە یان ڕۆڵی تاکە لە پەیوەندییە کۆمەڵایەتییەکاندا ، کەواتە دەگەینە ئەو ڕاستییەی کە / کەسایەتی حەقیقەتی بوون نییە ، چونکە بوونی مرۆڤ لەسەرەتاوە بێناوەڕۆک و بێمانەیە ، بەڵکو مرۆڤ لە ڕیگەی هەوڵ و داهێنانەکانی مانایەک بە بوونی خۆی دەبەخشێ ، دەتوانین بڵێین کەسایەتی / ئەو دەمامکەیە کە مرۆڤ بوونی خۆی پێ نمایشدەکات . لێرەدا دەبینین کە کەسایەتی مرۆڤ و خەون و بیرکردنەوەکانی ، هەمووی لەژێر کاریگەری باری دەروونی بەتایبەت ناخودئاگایی دان ، بۆیە بە پێویستی دەزانین کە پەیوەندی ئەم ڕووبەرەی ناخودئاگایی لەگەڵ شیعر باسبکەین و لایەنە گرینگەکانی بە دەربخەین . شاعیر لە پڕۆسەی نووسینی شیعر / لە ڕیگەی بیرکردنەوەکانی لە دەوروبەرو لە دنیای واقیع دادەبڕێ ، بۆ نێو ڕووبەری خەیاڵ دوور دوور دەڕوات ، لەنێو ئەو ڕووبەرە نادیار و تاریکەی خەیاڵدا ، بوخچەی ئارەزووەکانی دەکاتەوە / خەونەکانی ، مەیل و حەرەزووەکانی ، یادەوارەرییەکانی ، منداڵی و ڕۆژانی تێپەڕیو ، کە ئەمانە لەنێو رووبەری ناخودئاگایی خۆیدا هەڵیگرتوون ، لەنێو ئەو ڕووبەرە تاریکەی خەیاڵدا ڕووبەری ناخودئاگایی گرێی بوخچەکانی خۆی دەکاتەوە ، لەو چرکە ساتە ئەم ڕووبەرە تەواوی مێشکی شاعیر کۆنترۆڵ دەکات و هاوکات بیرکردنەوە و خەیاڵەکانیشی ، بۆیە ئەم رووبەرە ناخودئاگاییە تەعبیر لە بوون و شوناسی شاعیرەکە دەکەن .\nبۆیە دەتوانین بڵێین / شیعر لەو ساتەدا نووسینەوەی ئاوێزانبوونی ناخودئاگاییە لەنێو رووبەری خەیاڵ و گەڕانەکانی شاعیردا ، هاوکات ئیشکردن لەسەر قوڵاییەکانی خەیاڵ و قووڵاییەکانی ناوەوەی خودیش گرینگییەکی ناوازەی هەیە بۆ شیعر . هەروەک لە نووسینەکانیترمان باسمان لەوەکردووە کە / لە دوای ناوەڕاستی سەدەی نۆزدەیەم واتە ، لە قوتابخانە سەرەتاییەکانی مۆدێرنە ، وەک قوتابخانەکانی ( هونەر بۆ هونەر ) و ( سومبولیزم ) و ( دادایی ) و ( سوریالیزم ) و ئەوانیتریش .. کە تەنها جیاوازییان لە ڕووی فۆرم و زمانەوە نەبوو لەگەڵ قوتابخانە ئەدەبییەکانی پێشخۆیان بە تایبەت ، ( ڕۆمانسیزم ) و ( ڕیالیزم ) بەڵکو ، جیاوازییەکیتری جەوهەری هەبوو ئەویش ، لە قوتابخانە ئەدەبییەکانی مۆدێرنە زێتر گرنگیدرا بە خود واتە لەنێو شیعر و ئەدەبەکانییان زێتر ئیشییان لەسەر خود و ناوەوەی خۆیان دەکرد ، گرینگی زۆریان بە خەون و هێماکان دەدا ، ئەم ئیشکردنە لەسەر ( خود ) و خەون و ناوەوەی خود لەلای سوریالیستەکان بە لوتکە گەیشت ، چونکە سوریالیستەکان بە فۆرمی ( ئۆتۆماتیزم ) ئیشییان دەکرد واتە ،( تەقاندنەوەی ناوەوەی خود یان باری ناخودئاگایی ) ، بۆیە لە نێو شیعر و تابلۆ و نیگارەکانییان بە چڕی ئیشییان لەسەر خەون دەکرد ، تا ئەو ئەندازەیەی ( سلفادۆر دالی ) وتەیەکی بەناوبانگی هەیە کە دەڵێت ،( ژیانی ڕاستەقینە یان حەقیقەتی ژیان لەنێو خەونەکان دایە ..! ) ، واتە ئەو واقیعەی تیایا دەژین ئەوە حەقییەتی ژیانی مرۆڤەکان و شایستە بە مرۆڤەکان نییە …! بۆیە دەبینین تابلۆکانی ( سلفادۆر دالی ) بە شێوەی سەیر و سەمەرە کێشراون چونکە وێنەی خەونەکانی خۆی ڕەسمکردوون . یان شاعیرەکان لەکاتی نووسینی شیعرەکانییان ، کاتێک دەکەوتنە نێو قووڵایی خەیاڵەکانییان ، لە چرکەساتی تەواوبوونی دەقەکانییان قەڵەمەکانییان دادەنا و چیتر دەستکارییان نەدەکردن ، چونکە باوەڕییان وابوو کە شیعر نووسینەوەی چرکەساتەکانی نێو رووبەری خەون و خەیاڵ و باری ناخودئاگاییەکانە ، تێکهەڵکێشییان نەدەکرد بە باری واقیع و ئاگایی خود ، هاوکات لەگەڵ ئەم بارە دەروونیانە و گرینگیدان بە زمان و ئیشکردن لە سەر دوالیزمەکان و چەمکە دژەکان و هیما و میتافۆرەکان و گومان و پرسیار و پێکهاتەکانیتری زمان ، هەموو ئەمانە قووڵایی و بڕستێکی بێوێنە بە دەقە شیعرییەکان دەبەخشن ، لێرەدا دەبینین باری دەروونی ناخودئاگایی چ کاریگەرییەک و ڕۆڵێک دەگێڕێ لە پرۆسەی نووسینی شیعر ، بۆیە هەموو ئەو دەقانەی لەنێو ڕووبەری خەیاڵ زێتر ڕۆدەچن ، دەبینین قووڵایی زیاتر بە ناوەڕۆک و بە پێکهاتەی دەقەکە دەبەخشن ، چونکە گەیشتن بە رووبەرە تاریکەکانی خەیاڵ گەیشتنە بە ڕووبەرە تاریکەکانی ناوەوەی خود و ڕووبەرە تاریکەکانی ناخودئاگایی . بۆیە زمانی شیعر زمانی چرکەساتەکانی وڕینەکردنە ، چونکە مرۆڤەکان لەکاتی وڕێنەکردندا بە قووڵی لەژێر باری دەروونی ناخودئاگاییدا دەبن ، دەتوانین بڵێین زۆرجاران / شیعر هیچ پەیوەندییەکی بە واقیعی ڕۆژ نییە ، لەڕێگەی ئیشکردن لەسەر ناوەوەی خود و باری ناخودئاگایی و هەڵدانەوەی مەیل و ئارەزوو و خەونەکان و یادەوەرییەکان و ئومێدە کەڵەکەبووەکانەوە لەوێدا ، بەواقیع پەیوەست دەبێتەوە ، چونکە لە بنەڕەتدا / مەیل و ئارەزوو و خەون و یادەوەرییە لەسەریەک دانراوەکانی نێو ڕووبەری ناخودئاگایی کەسەکان ، بەرهەمی واقیعێکی ناتەبا و نەشیا و ناشایستەن بە مرۆڤ و بەها جوانەکانی مرۆڤبوون . لەبەرئەوەی لە کولتوور و کۆمەڵگەیەکی دیاریکراو ، مرۆڤەکان خەون و ئارەزوو و مەیلەکانییان ، یان کێشە و ئومێدەکانییان لەیەکەوە نزیکن ، بۆیە زۆرجاران لەنێو دەقێکی شیعری یان دەقێکی ئەدەبی دەبینین بە سەدان یان هەزاران خوێنەر خۆی لەنیو دەقەکەدا دەبینێتەوە ، هۆکارەکەی زێتر ئەوەیە کە / شیعر یان دەقە ئەدەبییەکان ، بە تۆخی ئیش لەسەر ناوەوەی خود و باری ( ناخودئاگایی ) دەکەن .\n( ئیرۆس و ساناتۆس ) دووچەمکی ناتەباو دژبەیەکن ، ( فرۆید ) وا خوێندنەوەی بۆ کردوون کە ، ( ئیرۆس ) غەریزەیەکە مامەڵە دەکات لەگەڵ بنەما بنچینەییەکان و هاوکات ، پەیوەندی هەیە بە چێژ و هەستە ئیرۆتیکیەکان ، وەک هێزێکی بەرگریکارە لە مرۆڤ بۆ مانەوە و گەشەکردن ، دواجار بە غەریزەی ( ژیاندۆستی ) ناوی دەبات ، لە بەرامبەردا غەریزەی ( ساناتۆس ) هەیە ، کە وەک هێزێکی دژ و مەیلی کاوڵکاری و شەڕانگیزی هەیە ، ئەویشی بە غەریزەی ( ساناتۆس ) ناوبردووە ، واتە ( مەرگدۆستی ) ، ئێمە لێرەدا باس لە پەیوەندییەکانی ( شیعر و ئیرۆسییەت ) یان ( شیعر و ژیاندۆستی ) دەکەین . بەو پێیەی شیعر ئیش لەسەر جوانی دەکات و ئامانجی بەرهەمهێنانی جوانییە ، بۆیە تەریبە لەگەڵ ژیان و هاوکات لەگەڵ مرۆڤ و بەهامرۆییەکان . مەبەستمە بڵێم کاتێک شیعر و داهێنان چرۆی جوانییەکانیان دەردەکەوێت ، ئەوکاتەی کە لەنێو ناواخنی خۆیان یان بەو ئاراستەیە کاربکەن کە / بەهای مرۆڤ لەسەرووی هەموو بەهاکانەوە ببینن ، ژیانیش بەبێ بەرزڕاگرتنی بەهاکانی مرۆڤ هەموو جوانییەکانی خۆی لە دەست دەدات ، بێگومان دەرخستن و بەرهەمهێنانی ئەو جوانییەش لە شیعردا ، لە ڕێگەی هونەرکاریکردن لە زمانەوە دەبێت ، ئەگەر بە خێرایی چاوێک بە ڕابردوو و مێژوودا بخشێنین ، یەکێک لە هەڵە گەورەکانی مرۆڤ ئەوە بووە کە / تا ئێستا نەیتوانیوە چێژ یان سوود لە جوانییەکانی ژیان ببینێت ، یان بەو ڕێگایەدا بڕوات کە ژیان بگەیەنێت بە کەناری ئارامی ، هەمیشە ژیانی بە ئاقار و ڕێگا ناشرینییەکاندا بردووە ، هەمیشە ململانێکان و پەیوەندییەکان ناتەندروستبوون ، ئاکامی نەخوازراوییان لێکەوتۆتەوە ، هیچکاتێک بەو هاوکێشەیە کاریان نەکردووە کە / ( بەشێک ) لە حەقیقەتەکان لە لای منە نەک ( هەموو ) …! ، هەمیشە خۆیان وابینیوە کە خاوەن حەقیقەتی ڕەها و ئەوانیتریش ( هیچ ) ، واتە لە کێشمەکێشمی نێوان غەریزەکانی ( ئیرۆس ) و ( ساناتۆس ) دا ، هەمیشە هێزی ( ساناتۆس ) لەمرۆڤدا زاڵ بووە ، واتە مەیلی جەنگ و کاوڵکاری و لەناوبردن یان مەیلی خۆپەرستی و تاکڕەوی ئامادەیی هەبووە ، ئەوەش مێژوویەکی درێژی هەیە ، لە ڕۆژگارە هەرە سەرەتاییەکان کە بە ڕۆژگاری ( کۆمۆنەی سەرەتایی ) ناوبراوە لە مێژوودا ، لە دوا ڕۆژەکانی ئەو قۆناغە سەرەتاییە کاتێک / ئامرازەکانی بەرهەمهێنان لە ( ملکدارێتی گشتییەوە ) دەگۆڕیت بۆ ( ملکدارێتی تایبەت ) ، لەوێوە چەوساندنەوەی مرۆڤ لەلایەن مرۆڤەوە دەستپێدەکات و جەنگ و کوشتن و کاوڵکارییەکان ، لەوێوە درێژەیان دەبێت ، قۆناغە یەکبەدوای یەکەکانی مێژووش وەک ( کۆیلایەتی و دەرەبەگایەتی و سەرمایەداری ) بەدوای خۆیدا دەهێنێت ، ئەم قۆناغانەی مێژوو و پەیوەندییەکانی تاکەکان ، لە ئەدەبیاتی ( مارکس ) بە ڕۆشنی باسکراوە ، واتە ئەوە مرۆڤ خۆیەتی ژیان ناشیرین دەکات یان ڕیزبەندی و چینەکان لە کۆمەڵدا دروست دەکات ، نەک ئەوەی چینەکان و ڕیزبەندییەکانی تاک ، یان ئەوەی کە ناشیرینیەکان لەنێو ژیاندا پێشوەخەتە ئامادەییان هەبووبێت . شیعریش وەک بەرهەمی بیری مرۆڤ ، وەک جووڵە و پێکهاتەیەکی ئیستاتیکی ، لە ڕێگەی بەرهەمهێنانی جوانی دەبێتە سەرچاوەی ئارامبوونەوە و چێژبەخشین ، بۆیە غەریزەی ( ئیرۆس ) هەمیشە لەنێو شیعر ئامادەیی هەیە ، چونکە شیعر لە سەنگەری ژیان دایە بەڵام ، ئەوە بەو مانایە نایە کە شیعر بکرێتە هۆکار و بۆ مەبەستی تایبەت بەکاربهێندرێت ، جا ئەو مەبەستە هەرچییەک بێت ..! لەڕیگەی شیعر مرۆڤ دەتوانێ بیر لەخەون و ئومێدە جوانەکانی بکاتەوە ، ئەدەب دەتوانێ وا لە مرۆڤ بکات کە بیر لە ئازادی و ڕزگاری و جوانییەکانی ژیان بکاتەوە .\nدەمێکیشە گتومانە ( شیعر فۆرمێکی بێدەنگ نییە …! ) ، بەمانای شیعر لەگەڵ ژیان و بوونی مرڤ دایە ، لێرەدا / دەمەوێت قسە لەبارەی ئەوە بکەم کە ، هەرچەندە شاعیر لەنێو شیعرەکانی باس لەنائومێدیش بکات ، بەڵام مەبەستی رەشبینی و گەیشتن بە خاڵیی ( پووچی ) ، واتە ( ئەبسێرد و نەهیلیزم ) نییە ، چونکە گەیشتن بە خاڵی ( پووچی ) واتە گەیشتن بەو ڕەشبینیی و نائومێدییەی یان بەو دەرئەنجامەی کە / ژیان ئەوە ناهێنێ یان ئەو بەهایەی تیا نەماوە کە بۆی بژیت ، بۆیە ئەو مرۆڤانەی بەو ئەنجامە دەگەن زۆربەیان پەنا بۆ خۆکوشتن و کۆتایی هێنان بە ژیانی خۆیان دەهێنن ، یان کەنارگیر وەک جەستەیەکی مردوو و وەک ڕۆحێکی وشک و خاڵی لە هەموو ئومێدێک و هیوایەک دەمێننەوە ، بەڵام شیعر لەگەڵ خۆکوشتن و ڕەشبینی دا نییە ، چونکە مردن کۆتایی هێنانە بە هەموو پڕۆژەکانی بوون بە شیعریشەوە …! . ئێمە بە دژی ئازادی هیچ کەسێک ناوەستینەوە چونکە ، ئازادی ئەوکاتە مانای هەیە کاتێک مرۆڤەکان مومارەسەی بکەن ، چونکە لە دەرەوەی مومارەسەکردن ( ئازیدی )ش وشەیەکە تەنها لە چەند پیتێک پێکهاتووە و هیچیتر ، بۆیە کەسەکان ئازادن چۆن بیردەکەنەوە یان چۆن مامەڵە لەگەڵ جەستەی خۆیان و ژیانی خۆیان دەکەن . بەڵام ئێمە باس لە ( شیعر و ئامانجی شیعر ) دەکەین ، نەک لە بیرکردنەوەی شاعیرێکی دیاریکراو یان نەک شاعیرێکی ( ڕەشبین و بێ هیوا ) . ( ئەلبێر کامۆ ) لە کتێبی ( ئەفسانەی سیزیف )دا دەڵێ / ( پووچی لەناو مرۆڤدا نییە ، لە جیهانیش دا نییە ، بەڵکو لە سای بوونی هەردووکیان هەیە ، پووچی ئەو پەیوەندییەیە کە ئەم دووانە پێکەوە دەبەستێتەوە ..! ) ، ئێمە گوتمان ژیان لە بنەڕەتدا ڕەنگڕێژ نییە بە ناشیرینییەکان هاوکات مرۆڤیش ، بەمانای پووچی و هەموو دیاردە دزێو و ناشیرینیەکان لە ئەنجامی بەیەکەوەبوون یان پەیوەندی نێوان ( ژیان و مرۆڤ ) یان پەیوەندی ( مرۆڤ و جیهان ) هاتوونەتە بوون ، پووچی یان دیاردە نێگەتیڤەکان بەرئەنجامی جووڵە و پەیوەندییە ناڕێک و نادروستەکانی مرۆڤە ، باوەڕهێنان بە ( پووچی ) ئیشکردنە بە ئاراستەی مردن ، شیعر بە پێچەوانەی ئەم ئاراستەیە کاردەکات ، وەکچۆن لە دەستپێک گوتمان ، ( ئیرۆس و ساناتۆس ) دوو چەمکی دژ و پێچەوانەن ، هاوکات ( شیعر و مردنیش ) بەهەمانشیوە ، یان ( شیعر و ساناتۆس )یش بەهەمانشیوە ، بۆیە لێرەدا دەگەینە ئەو ئەنجامەی کە / شیعر بەئاراستەی ئیرۆسییەت ئیشدەکات و دواجاریش دەڵێین / ( شیعر پەرچەمی ژیاندۆستییە …! ) .\nناڵە حەسەن/ بەشی سێیەم\nPrevious کتێبی ئێمیل زۆلا نووسەر و بیرمەند و چالاکوانێکی مەدەنی گەورەی فەرەنسا و جیهان بڵاوکرایەوە..\nNext حەسرەتەکانی دارا دارەمان .. ئەحمەدی مەلا


Kirkuk 140: الدكتور نجم الدين كريم يدعو لبلورة رؤيا شاملة لمرحلة ما بعد داعش---دكتۆر (نه‌جمه‌دين كه‌ريم) داواى تاووتوێكردنى ديدێكى گشتگير ده‌كات بۆ قۆناغى پاش داعش\nالدكتور نجم الدين كريم يدعو لبلورة رؤيا شاملة لمرحلة ما بعد داعش---دكتۆر (نه‌جمه‌دين كه‌ريم) داواى تاووتوێكردنى ديدێكى گشتگير ده‌كات بۆ قۆناغى پاش داعش\nيدعو لبلورة رؤيا شاملة لمرحلة ما بعد داعش\nترأس الدكتور نجم الدين كريم محافظ كركوك اليوم الثلاثاء 12/13/ 2016 اجتماعا للجنة الأمنية في المحافظة .\nوتناول المجتمعون تدارس الأوضاع الامنية في عموم المحافظة وجهود اغاثة النازحين من مناطق جنوبي غربي كركوك .\nوفي بداية الاجتماع قدم محافظ كركوك ايجازا حول زيارته الأخيره للمملكة المتحده ومشاركته في مؤتمر النفط والغاز ولقائه بعدد من المسؤولين والبرلمانين والذي تركز على الملف الاقتصادي والاستثمار والتطوير في مجال الطاقة .\nواشاد المجتمعون بالتقدم الذي تحرزه القوات الامنية في عمليات تحرير مدينة الموصل .\nوعبر محافظ كركوك خلال الأجتماع بالقول ان ترك الحويجة دون التوجه لتحريرها يمثل خطأ كبير كونه لا يهدد كركوك فقط بل يهدد المحافظات المجاوره لها الى جانب تفاقم معاناة المدنيين العزل في مناطق جنوبي كركوك وغربيها وهنالك تسلل لعناصر داعش الارهابي من المناطق الاخرى الى قضاء الحويجة..داعيا الى بلورة رؤيا ادارية سياسية امنية ثقافية ومجتمعية لمرحلة ما بعد داعش في المناطق المحرره .\nوابدى اعضاء اللجنة الأمنية دعمهم لخطوات ادارة كركوك في جهودها بدعم واغاثة وايواء النازحين خاصة في تأمين وتوفير المخيمات والمساعدات اللازمه لهم .\nدكتۆر (نه‌جمه‌دين كه‌ريم) داواى تاووتوێكردنى ديدێكى گشتگير ده‌كات بۆ قۆناغى پاش داعش\nئه‌مڕۆ سێشه‌ممه 13-12-2016 دكتۆر (نه‌جمه‌دين كه‌ريم) پارێزگارى كه‌ركوك سه‌رپه‌رشتى كۆبونه‌وه‌ى ليژنه‌ى ئه‌منى پارێگاى كه‌ركوكى كرد.\nله كۆبونه‌وه‌كه‌دا ئاماده‌بوان ڕه‌وشى ئه‌منى كه‌ركوك و پرسى ئاواره‌كانيان به تێرو ته‌سه‌لى خسته به‌ر باس.\nله سه‌ره‌تاى كۆبونه‌وه‌كه‌دا پارێزگارى كه‌ركوك پوخته‌يه‌كى سه‌باره‌ت سه‌ردانه‌كه‌ى بۆ بريتانيا خسته ڕوو كه به‌مه‌به‌ستى به‌شدارى كردن له كۆنگره‌ى نه‌وت و غاز ئه‌نجاميدابوو و ديدارى له‌گه‌ڵ چه‌ندين به‌رپرس و په‌رله‌مانتارانى بريتانى بۆ تاووتوێكردنى بارى ئابورى و وه‌به‌رهێنان و گه‌شه‌پێدانى بوارى وزه بۆ ئاماده‌بوان باس كرد.\nله ته‌وه‌رێكى تردا له كۆبونه‌وه‌كه ئاماده‌بوان ستايشى پێشڕه‌وييه‌كانى هێزه ئه‌منييه‌كان كرد له به‌ره‌كانى شه‌ڕ له موسڵدا.\nپارێزگارى كه‌ركوك دووپاتى كرده‌وه كه دواخستنى پرۆسه‌ى ئازاد كردنه‌وه‌ى حه‌ويجه و ده‌وروربه‌رى هه‌ڵه‌يه‌كى گه‌وره‌يه و ته‌نها مه‌ترسى نيه بۆ سه‌ر شارى كه‌ركوك به‌ڵكو بۆ شاره‌كانى ده‌وروبه‌ريش و تيرۆريستان به‌رده‌وام له شوێنه‌كانى تره‌وه دزه ده‌كه‌نه نێو ئه‌و قه‌زايه و له لايه‌كى تره‌وه كێشه و مه‌ينه‌تييه‌كانى ئاواره‌كان زياتر ده‌كات و داواى كرد ديدێكى گشتگير بێته كايه له سه‌رجه‌م بواره‌كانى كۆمه‌ڵايه‌تى و سياسى و ئه‌منى وئيدارييه‌وه بۆ قۆناغى پاش داعش له ناوچه ئازاد كراوه‌كاندا.\nئه‌ندامانى ليژنه‌ى ئه‌منى هه‌نگاو وكاره‌كانى ئيداره‌ى پارێزگاى كه‌ركوكيان به‌رز نرخاند له هاوكارى كردنى برا ئاواره‌كان و دابين كردنى خێوه‌تگه و خومه‌تگوزارى پێويست بۆيان.\nمرسلة بواسطة kerkuk140 في 5:36 ص


یەكێك لە شێخە گەورەكانی توركیا دەستدرێژی دەكاتە سەر منداڵێك\nشێخ ئەیووب فاتیح، کە خاوەنی تەریقەتی تایبەت بە خۆیەتی لە تورکیا، کاتێکیش وتاری ئاینی پێشکەش دەکرد، سەدان کەسی دەخستە گریان، بە هۆی ئەوەی دەستدرێژی سێکسی کردوەتە سەر منداڵێکی کچی ۱۲ ساڵان دەستگیر کرا. ئەو شێخە کەسایەتییەکی بەناوبانگە و رۆژانە خەڵک بۆ دەست ماچکردن دەچوونە زیارەتی، چونکە لە چەندین شوێن گوتوویەتی ئەوەی دەستی ماچ بکات دەچێتە بەهشتەوە.\nئەو شێخە نا موبارەکە، کە نەیتوانی بەرامبەر منداڵێک شەهوەتی خۆی کۆنتڕۆڵ بکات، تەمەنی ٥٨ ساڵە و بە فاتیح نوور الله ناوی دەرکردبوو، چونکە لای موریدەکانی و خەڵکی بە کەسێکی پیرۆز سەیر دەکرا. لە تورکیا بەکارهێنانی ئایین بۆ گەوجاندنی خەڵک باوە، پێشتریش چەندین مەلای مزگەوت بە هۆی دەستدرێژی بۆ سەر منداڵ دەستگیر کراون.\nگەر چاوێک بە مێژووی دەوڵەتی عوسمانیدا بخشێنین، بۆمان دەردەکەوێت کە پادشاکانیان چەند حەزیان لە سێکس بووە لەکەڵ منداڵ، بۆیە دیاردەی دەستدرێژی سێکسی بۆ سەر منداڵ، مێژوویەکی قوڵی لەناو پیاوە ئایینییەکانی تورکیا هەیە.\nئەردۆغان ئایین بۆ بەرژەوەندی سیاسی بەکاردەهێنێت و بینیویشمانە لەوڕووەوە درێخی نەکردووە، بەڵام دەبێت ئەو شایەدییە بدەین کە رێگە نادات ئایین بۆ پەلاماردانی منداڵ بەکاربهێنرێت.\nئەو سەرۆکە زانی لەناو پیاوانی ئاینی دەستدرێژی سێکسی بۆ سەر منداڵی خوار تەمەن ۱٨ بووەتە دیاردە، بۆیە دەزگاکانی ئاساییشی سەرپشک کردووە لە دەستگیرکردنیان. بە گوێرەی زانیارییەکانیش، لە ماوەی چەند ساڵی رابردوو چەندین پیاوی ئایینی بە هۆی دەستدرێژی سێکسی بۆ سەر منداڵ دەستگیر کراون.


هەنگاوەکانى محەمەد تۆفیق عەلاوى بۆ پێکهێنانى حکومەتێکى سەربەخۆ، لایەنە کوردییەکانى دابەشکردووە، پارتى و یەکێتى دژى هەنگاوەکانى وەستاونەتەوە و دورنییە بە ناچارى بژاردەى ئۆپۆزسیۆن هەڵبژێرن، ئەگەر پەرلەمان متمانەى پێبدات، لەکاتێکدا گروپى 15 پشتیوانى دەکەن و ئەگەر هەیە دەنگى پێ بدەن.\nبەدرێژایی ساڵانى دواى ڕوخانى ڕژێمى سەدام حوسەین و پێکهێنانى حکومەتە یەک لەدواى یەکەکانى عێراق، لایەنە کوردییەکان بەتایبەتى پارتى و یەکێتى بەشدارى حکومەتەکانیان کردووە، بەڵام ئێستا لەبەردەم بژاردەیەکى تاڵدان، بژاردەى ئۆپۆزسیۆن، دواى ئەوەى سەرۆکوەزیرانى نوێ داواکانیانى ڕەتکردەوە.\nداواى سەرەکى پارتى و یەکێتى لە محەمەد تۆفیق عەلاوى ئەوەیە، خۆیان وەزیرەکانیان دیارى بکەن، ئەوەش بەلاى ئەوەوە ڕەتکراوەیە، بەو پێیەى بەڵێنى پێکهێنانى کابینەیەکى سەربەخۆى داوە دوو لەدەستى حزبەکان.\nڕۆژى پێنج شەممە وەفدى لایەنە کوردییەکان کە لەلایەن پارتى و یەکێتییەوە سەرۆکایەتى دەکرا بەدەستى بەتاڵ گەڕانەوە هەرێم، دواى ئەوەى دانوستانەکانیان لەگەڵ عەلاوى لەو بارەیەوە بێ ئەنجام بوو.\nهەرچەندە وەفدەکە نوێنەرى بەشى زۆرى لایەنە کوردییەکانى دەرەوەى پارتى و یەکێتیشى تێدا بوو، بەڵام پەرلەمانتارانى ئەو لایەنانە لەناو گروپێکى پەرلەمانیدا بەناوى گروپى 15 خۆیان ڕێکخستووە و دەنگى پشتوانى عەلاوى لەناویاندا زاڵترە وەک لە دژایەتیکردنى، ئەوەش ئاماژەى پەرتبوونى لایەنە کوردییەکانى لەبارەى کابینەکەى عەلاوییەوە هێناوەتە ئارا.\nسەرچاوەیەکى سیاسی ئاگادار لەدانوستانى لایەنە کوردییەکان و عەلاوى بە ناس کوردى ڕاگەیاند، عەلاوى بە وەفدى کوردى وتووە کە بەرنامەیەکى هەیە بۆ دانانى وەزیرەکان بەشێوەیەک پارێزگارى لە پشکى پێکهاتەکان دەکات، کەسانى سەربەخۆ دیاریدەکات بەبێ دەستوەردانى حزبەکان.\nوتیشى “مەرجەکان مەرجى هەموو لایەنە کوردییەکان نییە، زیاتر پارتى جەختدەکاتەوە کە وەزیرەکانى بمێنێتەوە بەتایبەت فوئاد حسێن، ماناکە ئەوە نییە کورد ئاوت دەکرێت، بەڵکو پشکى کورد پارێزراوە وەک عەلاوى خۆى بەڵێنیداوە”.\nبەوتەى سەرچاوەکە، عەلاوى بە وەفدە کوردییەکەى وتووە با ئەوە لەلایان گرفت نەبێت، چونکە ئەم حکومەتە بۆ ساڵێکە تا سەرپەرشتى هەڵبژاردنى پێشوەخت بکات، دواتر هەر حزبەکان حکومەت پێکدەهێننەوە “ئەو لە پشتى حزبەکانەوە وەزیر دانانێت، رێگریش نییە لەوەى ناوى پێشکەش بکەن، بەمەرجێک کەسێکى تەواو حزبى نەبن، شیعەکانیش کردویانەتە مەرج بەسەرییەوە کە دەبێت بۆ کورد و سوننەش هەمان ڕێگا بگیرێتە بەر”.\nتا ئێستا عەلاوى ناوى کاندیدەکانى لاى خۆی هێشتووەتەوە و کوتلە سیاسییەکانى ئاگادارنەکردووەتەوە لەناوەکانیان، هەرچەندە چەند لیستێکى جیاواز لە میدیا عێراقییەکان بلاوکراوەتەوە.\nبەوتەى سەرچاوەکە، عەلاوى لەکۆبوونەوەیدا لەگەڵ وەفدى کوردى جەختیکردووەتەوە کە جگە لەخۆى کەس ئاگادار نییە و بەهیچ هێزێکى نەوتووە، سەرجەم ئەو لیستانەش کە بڵاوکراوەتەوە ناڕاستن، هەروەها نورى مالیکیش سوێندى بۆ وەفدى کوردى خواردووە کە ئاگادار نییە لەوەى عەلاوى کێ کاندیددەکات.\nوەڵامدانەوەى عەلاوى و رەتکردنەوەى داواکانى وەفدى لایەنە کوردییەکان بەتایبەتى پارتى و یەکێتى، دەرگاى لەبەردەم بەشدارینەکردنى ئەو دوو حزبە کردووەتەوە لەو کابینەیەدا کە ئەرکى سەرەکى ئامادەکاریی دەبێت بۆ هەڵبژاردنى پێشوەخت.\nبڵێسە جەبار فەرمان ئەندامى پەرلەمانى عێراق لە فراکسیۆنى یەکێتى لە هەژمارى خۆى لە فەیسبوک نوسیویەتى “بەبێ بەشداریکردنی کورد لەوانەیە حکومەتەکەت پێکبھێنرێت، بەڵام حکومەتێکی ناتەواو دەبێت و سەرکەوتوو نابێت”.\nهەروەها پێیوایە، باشترین بژاردە بۆ کورد بەشدارینەکردنە لەو حکومەتە و نەک چوون بۆ بەغداد و دانوسان لەگەڵیدا بە ناوی گروپی ١٥ ناوی ترو فراکسیۆنە جیاجیاکانی کورد.\nبەوتەى ئەو پەرلەمانتارە “پیاوێک بەوپەری بێرێزییەوە پێشوازی لە شاندی کوردی بکات دەبێت دوای دانیشتنی لەسەر کورسی دەسەڵات چۆن بەرخورد بکات؟”.\nبڕیارە دووشەممەى داهاتوو پەرلەمان بۆ متمانەدان بە کابینەکەى عەلاوى کۆبێتەوە، لەئەگەرى یەکگرتوویی ناوماڵى شیعە ئەگەر هەیە حکومەتەکە تێپەڕێنرێت، بەڵام هێشتا ئەو یەکگرتووییە بە تەواوى نابینرێت، ئەوەى پشتیوانى دەکات بە ئاشکرا تەنها فراکسیۆنەکانى سائیرونى موقتەدا سەدر و فەتحى هادى عامرییە.\nبەڵام لەئەگەرى پەرتبونى ماڵى شیعەدا، دەنگى لایەنە کوردییەکان کە پێکەوە خاوەنى 57 کورسی پەرلەمانن قورستر دەبێت، ئەگەر سەرجەمیان دژى کابینەکە بوەستنەوە، بەڵام پێدەچێت لایەنە کوردییەکانیش دابەشبن، بەتایبەت کە واپێدەچێت گروپى 15 خواستى پشتیوانى ئەو کابینە نوێیەیان هەبێت.\nغالب محەمەد ئەندامى پەرلەمانى عێراق لە فراکسیۆنى گۆڕان کە هاوکات ئەندامى گروپى 15 یە بە ناس کوردى ڕاگەیاند “پارتى و یەکێتى و هاوپەیمانێتییەکەى حەلبوسى بەتەواوەتى دژى عەلاوین، ئەگەر شیعەکان تەبابن تێدەپەڕێت، تا ئێستاش تەبان”.\nوتیشى “ئەگەر هەیە کابینەکە متمانەى پێبدرێت، کورد دابەش بووە، پارتى و یەکێتى لەلایەک، ئەوانەى تر لەلایەکى تر کە ئەگەر هەیە دەنگى پێبدەین، بەتایبەت ئەگەر بەڵێنەکەى بباتە سەر کە کێشەى موچە و بودجە بخاتە دەرەوەى کێشەکان لەگەڵ بەغدا”.\nلەبارەى ئەوەى ئەگەر هەیە پەرتبوون لەناو گروپى 15 رووبدات لەکاتى دەنگدان بە کابینەکەى عەلاوى، ئەو پەرلەمانتارە باسى لەوە، گرنگ نییە لەناو گروپى 15 کێ دەنگدەدات و کێ دەنگنادات، “ئەگەر نوێنەرى خەڵکین ئەو دەڵێت کار بۆ خەڵک دەکات با دەنگى پێبدەین، ئەگەر نوێنەرى حزبیشین و حزبەکەمان لەبەر خاترى وەزیر دەڵێت دەنگمەدەن، با دەنگنەدەن و خەڵک بزانێت کێ دەنگیداوە و کێ دەنگینەداوە”.


سوپای عێراق ده‌یه‌وێت له‌گه‌ڵ پێشمه‌رگه رێككه‌وتن بكات\nعادل عه‌بدولمه‌هدی، سه‌رۆك وه‌زیران و هاوكات فه‌رمانده‌ی گشتی هێزه چه‌كداره‌كانی عێراق عوسمان غانمی، سوپاسالاری عێراقی راسپاردووه، بۆ درووستكردنی هه‌ماهه‌نگی له‌نێوان وه‌زاره‌تی به‌رگری عێراق و وه‌زاره‌تی پێشمه‌رگه‌ی حكوومه‌تی هه‌رێمی كوردستان.\nپه‌یامنێری كوردستان 24 له به‌غدا رایگه‌یاند، عه‌بدولمه‌هدی له‌پێناو رووبه‌ڕووبوونه‌وه‌ی داعش له ناوچه كوردستانییه‌كانی ده‌ره‌وه‌ی ئیداره‌ی هه‌رێم ئه‌م هه‌نگاوه‌ی ناوه، بۆ ئه‌و مه‌به‌سته‌ش بڕیاره لێژنه‌یه‌كی هه‌ماهه‌نگی پێكبهێنرێت.\nله‌مباره‌یه‌وه ناسر هه‌ركی، ئه‌ندامی لێژنه‌ی ئاسایش و به‌رگری له ئه‌نجوومه‌نی نوێنه‌رانی عێراق له لێدوانێكی تایبه‌تدا بۆ كوردستان 24 ئاشكرایكرد، "به‌مه‌به‌ستی جێبه‌جێكردنی ئه‌م هه‌نگاوه، له چه‌ند رۆژی داهاتوودا شاندێكی وه‌زاره‌تی به‌رگری عێراق سه‌ردانی هه‌رێمی كوردستان ده‌كات".\nهاوكات گوتیشی: "حكوومه‌تی عێراق گه‌یشتووه‌ته ئه‌و راستییه‌ی كه هێزه عێراقییه‌كان به‌بێ پێشمه‌رگه ناتوانن پارێزگاری له ئاسایشی ئه‌و ناوچانه بكه‌ن، هه‌ربۆیه وه‌ك یه‌كه‌م هه‌نگاو له حاڵه‌تی درووستبوونی شه‌ڕ له‌گه‌ڵ داعش، داوای هاوكاری له پێشمه‌رگه ده‌كه‌ن".


بریكاری وەزیری پەروەردە باسی مووچە و پلەبەرزكردنەوە و ساڵنامەی خوێندن دەكات - تۆڕی میدیایی خەڵک\nبریكاری وەزیری پەروەردەی حكومەتی هەرێم ڕایدەگەیەنێت، گۆڕینی ساڵنامەی خوێندن لەسەر خواستی مامۆستایان بووە و دەشڵێت: “بابەتی لابردنی لێبڕینی مووچە و پلەبەرزكردنەوەی مامۆستایان و فەرمانبەران پەیوەستە بە بودجە و ڕێككەوتنی هەرێمی و عیراق”.\nد. سەیوان عەلی، بریكاری وەزیری پەروەردەی حكومەتی هەرێمی كوردستان لە چاوپێكەوتنێكی لەگەڵ (خەڵك) ئاماژە بە چەند پرسێكی تایبەت بە بواری پەروەردە دەكات و جەختیشدەكاتەوە، كە لە هەموو كۆبوونەوەكانی ئەنجوومەنی وەزیران، وەزیری پەروەردە باسی كێشەكانی مامۆستایان دەكات.\nخەڵك: مامۆستایان لە ساڵنامەی نوێی خوێندن ناڕازین، ئەی بۆچی دووبارە دەستكاری كرا؟\nد. سەیوان عەلی: ئەو بڕیارانەی دراون دوای ئەوەبوو، كە لە ماوەی ڕابردوودا چەند بڕیارێك بڵاوكرانەوە و مامۆستایان گلەییان هەبوو لێی، بۆیە لەبەر خاتری ئەوان ئێمە گۆڕانكاریمان تێدا كرد و بڕیاری نوێمان دەركرد.\nهەرچەندە شێوازی ناڕەزاییەكان و داواكارییەكان تا ئێستا بە ئێمە نەگەیشتوون، كە مامۆستایان مافی خۆیانە داواكاری و گلەییان هەبێت، بەڵام بە هەر شێوازێك بڕیارەكان دەربكەین بەشێكی خەڵك هەیە ناڕازی بێت.\nخەڵك: پشووەكان بۆچی لابراون؟ ئایا ڕاستەوخۆ خوێندنی دوو وەرز بەدوای یەكدا بۆ خوێندكاران قورس نییە؟\nد. سەیوان عەلی: ئەو كاتەی لەبەردەست ماوە تاوەكو مامۆستایان و خوێندكاران بێزار نەبن كردومانە بە یەك وەرز تاوەكو مانگی 6، كە ساڵانی ڕابردووش لەم كاتەدا هەر یەك وەرز بووە و پشووەكانیشمان لابردوو تاوەكو مامۆستایان و خوێندكاران لەسەرخۆ وانەكان بخوێنن و فریا بكەون.\nوەرزی دووەم لە مانگی 9 دەستپێدەكات و بەجۆرێك دانراوە تاوەكو (یونسكۆ) پێی ڕازی بێت تا وەرزی دووەم تەواو ببێت و پڕۆگرامەكان بخوێنرێن و هیچ دەرەچەیەكی تریش نییە، چونكە دۆخەكە نائاساییە بەهۆی ڤایرۆسی كۆرۆنا و قەیرانی داراییەوە.\nخەڵك: ماوەی چەند ساڵێكە پلەبەرزكردنەوەی مامۆستایان وەستاوە و سەرباری زیادبوونی نرخی نەوت مووچە هەر بەلێبڕینەوە دەدرێت، ئێوە چیتان بۆ ئەوانە كردووە؟\nد. سەیوان عەلی: خۆشبەختانە لە ئێستا مانگانە مووچەی مامۆستایان و فەرمانبەران دابەش دەكرێت و بەپێی بڕیاری حكومەت مانگانە بەپێی داهات مووچە دەدەن، لابردنی لێبڕینی مووچە پەیوەستە بەو ڕێككەوتنەی لەنێوان هەولێر و بەغدا دەكرێت، كە ئەگەر ڕێكككەوتنی كۆتایی كرا و بودجە هات ئەو كاتە كێشەكان چارەسەر دەبن و هەمووان حەز دەكەن ڕێككەوتن بكرێت، لە هەموو حاڵەتێكیشدا حكومەتی هەرێم بڕیاریداوە بەپێی داهات مووچە دابەش بكات.\nهەموو هەوڵێك هەیە بۆ ئەوەی مامۆستایان و فەرمانبەرانی پەروەردە كێشەكانیان چارەسەر بكرێت و هەموو مافەكانیان پێ بدرێت و تەنانەت زۆربەی كاتەكانمان لە وەزارەت بۆ ئەنجامدانی كۆبوونەوەیە تاوەكو دەرەچە بدۆزینەوە بۆ ئەو كێشە و گرفتانەی هەمانن، كە یەكێك لەوانە پلەبەرزكردنەوە و سەرمووچەیە هەروەها مووچەی مانگانە و دەوامی مامۆستایان.\nلە هەموو كۆبوونەوەكانی ئەنجوومەنی وەزیران، وەزیری پەروەردە باسی كێشەكانی مامۆستایان دەكات، هەر لە مووچە و پارەی وانەبێژی و پڕۆسەی خوێندنەوە، بۆیە دەمانەوێت مامۆستایان ئەو ڕاستییە بزانن، كە لەبیرمان نەكردوون و بەردەوام لە هەوڵداین بۆیان.\nخەڵك: بڕیار بوو سوپاس و پێزانین بدرێت بە مامۆستایان، كەی پێیان دەدرێت؟\nد.سەیوان عەلی: لەوانەیە لەبەر بوونی كەرەنتینە و نەبوونی دەوامەوە ئەو ڕێزە دواكەوتبێت، ئەگەرنا مادام وەزیری پەروەردە بڕیاری لەسەر دابێت و بەڵێن درابێت و فەرمانی دەركردبێت بە دڵنیاییەوە ڕێز و سوپاسەكە دەدرێت.


دابه‌زینی نرخی لیره، گه‌شتیارانی عیراق دڵخۆش ده‌كات – Knwe.org\nسەرەکی » ئابووری » دابه‌زینی نرخی لیره، گه‌شتیارانی عیراق دڵخۆش ده‌كات\nدابه‌زینی نرخی لیره، گه‌شتیارانی عیراق دڵخۆش ده‌كات\nشاره‌زایه‌كی ئابووریی رایدەگەیەنێت: ژماره‌یه‌ك هۆكاری سیاسی له پشت هه‌ره‌سهێنانی لیره‌ی توركییه‌وه‌یه و ئاماژه‌ی به‌وه‌شدەکات، گه‌شتیارانی عیراق به دابه‌زینی نرخه‌كان هه‌ست به خۆشی ده‌كه‌ن.\nبه درێژایی هه‌فته‌ی رابردوو، خۆپیشاندان و ناڕه‌زایه‌تیی بەشێک لە شاره‌كانی توركیای گرته‌وه و داوای ده‌ستله‌كاركێشانه‌وه‌ی حكومه‌تیان ده‌كرد، دوای ئه‌وه‌ی لیره‌ی توركی ئاستێكی پێوانه‌یی مێژوویی له دابه‌زاندن تۆمار كرد، له ئاكامی ئه‌و بڕیاره‌ی کە بانكی ناوه‌ندی دەریکرد بۆ دابه‌زاندنی نرخی سوود.\nله‌سه‌ره‌تای ئه‌مساڵه‌وه، لیره‌ی توركی له به‌رامبه‌ر دۆلاردا رێژه‌ی 40 %ی به‌هاكه‌ی خۆی له‌ده‌ستداوه و رێژه‌ی هه‌ڵئاوسانیش له‌و وڵاتە بۆ 20 % نزیك ده‌بێته‌وه، ئه‌وه‌ش كاریگه‌ریی له‌سه‌ر هاووڵاتیانی توركیا ده‌بێت كه نه‌توانن ده‌ستیان به پێداویستییه سه‌ره‌كییه‌كان بگات.\nله‌و باره‌یه‌وه، د. هومام ئه‌لشه‌ماع شاره‌زا له بواری ئابووری، به ماڵپەڕی (PUKmedia)ی راگه‌یاندووە: هه‌ره‌سهێنانی لیره‌ی توركی هیچ كاریگه‌رییه‌كی له‌سه‌ر عیراق نابێت، به‌ڵكو كاریگه‌ری بۆ سه‌ر بازرگانیی توركیا هه‌یه، چونكه له‌كاتێكدا كه لیره‌ی توركی زۆر هه‌رزان ده‌بێت، ئه‌و شمەکانەش كه هه‌نارده‌ی ده‌ره‌وه ده‌كرێت هه‌رزان ده‌بن، به‌شێوه‌یه‌ك قه‌باره‌ی هاورده‌كردن بۆ عیراق له ئه‌نجامی دابه‌زینی نرخی لیره‌وه، زیاد ده‌كات و له‌به‌رامبه‌ریشدا ئه‌و شمه‌كانه‌ی هاورده ده‌كرێن نرخه‌كانیان له توركیا گران ده‌بێت، کە زیان به به‌كاربه‌ر ده‌گه‌یه‌نێت و كاریگه‌ریی له‌سه‌ر هێزی كڕین دروست ده‌كات.\nراشیگه‌یاندووە: تا ئاستێك گه‌شتیارانی عیراق له توركیا دڵخۆش ده‌بن به دابه‌زینی نرخه‌كان و به‌رزبوونه‌وه‌ی توانای كڕین، به‌ڵام نرخه‌كان له توركیا به‌رزده‌بنه‌وه.


وێندیگۆ - ژنەفتن\nوەفا حوسێن زادە\n26ی نیسان، 2021|چیرۆک\nئاخری کوشتم. چەند خولەک لەوە پێش ئەو کەسەم کوشت کە بیست ساڵی تەواو لەگەڵم ژیابوو. لە یەکەم ڕۆژەوە بە هیوا بووم بیکووژم، بەڵام تا چەند خولەک لەوە پێش بوێری ئەو کارەم نەبوو. کاتژمێرە نەخشاو بە ئاییەتەلکورسیەکەی ژوورەکە کاتژمێر 3:27 خولەکی نیشان دەدا. پاش‌نیوەڕۆیەکی زۆر گەرمە. ئارەقە و خوێن و تف و لیک لە دموچاو و دەستم دەتکێ. هەوا زۆر گەرمە. تەنانەت باڵندەکانی نێو قەفەسی ژوورەکەش ناوێرن جووڵە بکەن. تەلەڤیزیۆنی ژوورەکە لە ڕووبەڕووم باسی شەڕ و کوشت و کوشتاری چوار گۆشەی دونیا دەکات. وا هەست دەکەم تەواوی دونیا بوەتە مەیدانێکی زۆر گەورەی شەڕە سەگ و هەر سەگێک پەلاماری یەکی دی دەدات. وەک من کە پەلاماری خێزانم دا و کوشتم ڕەنگە هەر ئێستا سەدان و بگرە هەزاران سەگ پەلاماری یەکدیان داوە. چەقۆکەی نێو دەستم فڕێ دەدەمە عەرزی و لەسەر کورسیەکە پاڵ دەدەمەوە.\nلە ڕاستیدا خێزانم نەمردووە، تەنیا لای من مردووە. دایک و باوکیشم هەر وا کوشتوە. تەنانەت سەرۆکی دایرەکەشم لە ناو بردووە. کوشتنی زۆر کەسی تریش لە خەیاڵم دایە. ئەو هەستەی لە کوشتندا هەیە لە هیچ کار و ئیشێکی دیکەدا نییە. ئەو ڕۆژەی باوکم کوشت، ڕۆژی جێژن بوو. نازانم کام جێژنی کام ساڵ بوو، بەڵام لەبیرمە پشت لێوم تازە سەوز هەڵگەڕابوو. دایکم هەرای لە باوکم کرد و گوتی:\n– قادر، ئەگەر تۆ نامانبەیەوە، بۆ خۆم لەگەڵ مناڵەکان دەچمەوە بۆ ماڵی باوکم!\nباوکم کە دەستی بە دۆخێنەکەیەوە بوو گوڕاندی:\n– تۆ گوو دەخۆی لەگەڵ حەوت پشتت. لاق بەریە دەرێ دەیبڕمەوە.\nکەس هیچی نەکوت. کەوتمە بیری چەن ڕۆژ لەوە پێش کە باوکم لە مەزرا لەبەر ئاغا دەپاڕاوە و ئاغا پێی دەکوت:\n– تۆ گوو دەخۆی بە قسەم ناکەی. بنێرم بێن بە شەق لە ئاوایی دەرت کەن گەواد!؟\nنازانم من کە بە خوێڕی‌ترین بەشەری دنیا ناسراو بووم چۆن بوو لە دەمم دەر هات و گوڕاندم:\n– ئەی بۆ لە مەزرا ئەوندە پیاو نەبووی لەگەڵ ئاغا ئاوا قسە بکەی؟!\nتا ماندوو بوو لە من و دایکمی دا. دەتکوت لە وڵاغ و کەر دەدا بەو شووڵکە. دوای ئەوەی من و دایکمی خوری شۆر کرد ڕۆیشتە دەرێ. تەواوی گیانم دەیزریکاند. پاڵم بە کۆڵەکەکەی ژوورەکەوە دا. بۆ یەکەم جار جگەرەیەکم لەوانەی باوکم لە ڕفەکە داگرت و دامگیرساند. چەقۆت لێ دابایەم خوێنم لێ نەدەهات. نەمدەزانی دەبێ چ بکەم. هیچم لە دەست نەدەهات. بیرم دەکردەوە. بیری ئەوەی چۆن بیکووژم و لە ناوی بەرم.\nهێزم لە خۆم دا و چوومە دەرێ. پاش گەڕانێکی زۆر لە کۆڵانەکانی ئاواییدا دیتمەوە. لە کۆڵانێک پەتم خستە ملی باوکم و بەدوای خۆمدا ڕامکێشا تا دەرەوەی ئاوایی. دەتکوت سەگم و کەلاک ڕادەکێشم. لەوێ ڕامکێشا و بە بەردێک سەریم پان کردەوە. دواتر دەستم کرد بە گاز لێ گرتن و بۆ یەکەم جار تامی گۆشتی مرۆڤم چێشت. هەر لەو کاتەدا هەستم دەکرد جەستەم خەریکە ئاڵوگۆڕی پێدا دێ. نەمدەزانی چیم لێ دێ. سەرم قورس بوو. بەلادا هاتم. دوای چەن خولەکێک هاتمەوە هۆش و دەستم کرد بە خواردن. دەمدی کە دەست و لاقم درێژ دەبنەوە. ددانەکانم وەک کەڵپی سەگ و گورگ تیژ و درێژ دەبنەوە. هەستم بە هێز و ورەیەکی زۆر لە جەستەمدا دەکرد. نەمناشت. کوتم با سەگ و پشیلەی ئاواییش جێژن بگرن. هەستی خۆشییەکی لە ڕادەبەدەر تەواوی گیانی داگرتم. لەسەر کەلاکی خوێناوی باوکم دانیشتم و تێر تێر گریام. خۆشم نازانم بۆ!\nلای نیوەڕۆی چەن ڕۆژ لەوە پێش کە وەک بیست ساڵی ڕابڕدوو لە دایرەوە هاتمەوە ماڵێ. دیسان دایک و باوکم لە ماڵی ئێمە بوون. خێزانم تازە لە قوتابخانە هاتبووەوە. مێشکم کاری نەدەکڕد لەو هەوا گەرم و تاقەت پڕووکێنەدا. لە‌گەڵکوو دانیشتم دایکم بە نووزە نووزەوە کوتی:\n– ڕۆڵە ئەو دێڵە بگۆڕە. مەهێڵە تۆوی تایەفە و تۆرەمەی باوکت بفەوتێ. سەد جارم دەنگ داوی لە سەر ئەو دێڵە. پیاو نی!؟\nکەس هیچی نەکوت. ڕەنگە کەس بۆی گرینگ نەبوو دایکم چی دەکوت. ئەودەم تەنیا کێشەی من گەرما و دەوام و دووپات بوونەوەی ژیانم بوو نەک قسەکانی دایک و باوکم.\nدایکم زۆری پێخۆشە منداڵم هەبێ. دەڵێی خۆی دووبارە لە دایک دەبێتەوە. زۆرجار بیری لێ دەکەمەوە: تۆ بلێی دایکم جادووگەر و سێحرباز نەبێ و بیهەوێ ڕۆحی خۆی بخاتە لاشەی منداڵەکەمەوە؟ یان بڵێی نەیهەوێ ڕۆحی منداڵەکەم دەستەمۆ کات؟ هەر چەند لە کۆتایی تەواوی ئەو بیر و خەیاڵانەدا دەگەیشتمە وشەی بیسمیلا و تەواو. ناحەقی دایکم ناگرم دڵی بە منداڵەوە بێ، ئاخر لە حەوت منداڵی خۆی تەنیا من ماوم. منیش کە وەجاق‌کوێرم. هەر چەند زۆرم پێخۆشە منداڵم هەبێ و بیکەمە کەسێکی گەورە و نێو بەدەرەوە و شانازی پێوەبکەم و فیز و ئیفادەی پێوە لێدەم، بەڵام تەنیایی و بێدەنگی زۆر خۆش و سەیر و سەمەرەیە.\nهەر لە سەردەمی منداڵییەوە خووم بە تەنیایی گرتووە. لە بیرمە کە منداڵ بووم دایکم لەنێو ئەو خوشک و برایانەدا بەقەد تەواویان ڕقی لە من بوو. دەتکوت من لە هەوێی ئەو بووم و دایکم مردووە. هەمیشە دەیکوت:\n– نازانم ئەو هەتیوە ڕەق و تەقە ناحەزە لە کێ دەچێ و دەڵێی سەگی گڵاوە. هەر دەڵێی نەوەکامە.\nمنیش ئەو دەم لە ڕقی دایکمدا سەگە بەڕەڵایەکم پەیدا کرد و نێوی دایکمم لێنا. هەموو جارێ کە وردکەنانم بۆ دەبرد هەرام لێ دەکرد، کووت کووت مەنیج. داوتر کە گەورە بووم زانیم ئەو سەگە هەر بۆ وردکەنانەکە دەهات و کلکە سووتێی دەکرد دەنا ئەگەر بانگشم دەکرد قادر هەر دەهات. خۆم پێکەنینم بە خۆم دەهات کە ئاوا گەمژەم. جار جار حەقم بە دایکم دەدا کە ڕقی لێم بێ. بۆیە هەمیشە خۆم لە چاویان ون دەکرد و وەک شەمشەمە کوێرە و مشک و جاوجاڵۆکە هەر لە کەلێن و قوژبنەکانی ماڵ و گەڕەک و ئاوایی خۆم دەشاردەوە. هەرچەند زیاتر ڕووم دەکردە شاخ و کێوەکان. ئاخر لەوێ، لە دونیای ئازاددا تەنیا بووم و کەس نەبوو گاڵتەم پێبکات.\nتەنیایی ئەوەی باشە کە کەس کاری پێت نییە. ئاخ چەند خۆش بوو خێزانیشم ئەوەی بزانیبا و پاپێچی تەنیایی من نەبوایەت. خێزانم کابانێکی زۆر دەست ڕەنگینە، هەر چەند خۆی زۆر ناحەزە. ڕەنگە لە منیش ناحەزتر بێ. ئەو ڕۆژەش حوکمی لێ کردبووم تۆ بۆ کەم‌وکورتییەکانی من باس ناکەی؟!\nبەڵام من نەمدەزانی چۆنی حاڵی کەم هیچ کەموکورتییەکی نییە و ئەوە منم کورتیم زۆرە. ئاخر من هەمیشە لەگەڵ خۆم قسە دەکەم و کەم وا هەیە دەنگم لە هەناوی خۆم زیاتر بڕوات. خێزانم قەت لە خۆی ڕازی نییە و هەمیشە بە هیوایە کەسێک ڕێ نیشاندەری بێت و ئامۆژگاری کات. بەڵام من لەو ڕۆژەوە کە چوومە خزمەت باوکم و ئامۆژگارییەکەی داهاتوومی بە قوڕ گرت، لە هەر چی نەسیحەت و موعیزەیە بێزم هەڵدەستێ بۆیە نەمدەتوانی هیچ بە خێزانم بڵێم.\nلەو سەردەمەدا دواناوەندیم تەواو کردبوو، ژنیشم هەبوو، بەڵام وەک زۆربەی لاوەکانی ئەو سەردەمە بە هیوای زانکۆ نەبووم. نازانم کام ڕۆژی کام مانگ بوو کە گۆڤارێکم لە دووکانێک دزی و خوێندمەوە. نە نێوی گۆڤارەکەم لەبیر ماوە نە هیچ شتێک لە نێوەڕۆکەکەی، بەڵام ئێستاش ئەو لاپەڕەیەم لەبەر چاوە کە باسی فەڕەنسا و جوانییەکانی دەکرد. وێنەیەکی شەقامی شانزەلیزەی تێدابوو کە هێندەم چاو لێکرد شەوانە خەونم دەدی لەگەڵ کچێکی ناسک و جوان لەوێ پیاسە دەکەم و جار جار ماچی دەکەم. هۆگری چوون بۆ فەڕەنسا بووم.\n– باوکە من دەمهەوێ لەم وڵاتە بڕۆم.\nباوکم پاش کەمێک بیرکردنەوە لە وڵاممدا گوتی:\n– جارێکی دیکە لەو گووانە بخۆی، خۆم بە شەق کەلاکەکەت دەبەم.\nئەو دەم هەستم دەکرد باوکم دیکتاتۆڕی وڵاتێکە و من و دایکم و خوشک و براکانم تەنیا تاکەکانی ئەو حکوومەتەین. بۆیە فکرم لە کوودەتا دەکردەوە. دەمویست وەک ناپێلئۆن حکوومەتی گەندەڵ و ڕزیوی باوکم وەدەست بگرم و زیندووی کەمەوە. بەڵام دواتر زانیم هیچم پێ ناکرێ، چونکە برا و خوشکەکانم بەوە قایل نەبوون کە بەردەن، بۆیە منیش گوێی خۆم لێ خەواند و وەک ئەوان سەری خۆم داخست. لەو دەمەوە زانیم خوێڕی ئەو کەسەیە کە ناوێرێ بە تەنیا هیچ بکات.\nجارجار لەبیری خۆمدا پەشێو بووم و جارجاریش هێمن. هەرچەند هەمیشە خوزگەم دەخواست هێمن بم نەک پەشێو. ترسم لە ژێردەست بوون بوو، بەڵام ژێردەست بوون تەنیا میراتی من لە باوکمەوە بوو. ئەوندەی لە بیرم بێ باوەگەورەم سەرکێش و ڕامنەکراو بوو. دەیانگێڕاوە مەڕ و ماڵاتی لە ماڵی یەک ئاغادا نەهێشتبوو. ماڵ و مەنزڵی لە شاخ و کێو بوو. بەڵام نازانم باوکم چۆن بوو ملی بۆ دەسەڵات دانەواند و هاتەوە ئاوایی و نێو خەڵک و دواتریش بووە نۆکەری ئاغا.\n– ڕوڵە ئەوە بە سەد پاڕانەوە سەرۆکی فڵان دایرەم ڕازی کردووە بچی لەوێ دەوام کەی. ئیدی وەک بەشەر، بێ ئەمریان نەکەی و هەر شتێکیان کوت بڵێ بەسەرچاو. لە پەناشەوە شتێک بخە گیرفانت. تۆ ژنت هەیە و خەرجت دەبێ. وەک مەڕ سەرت داخە و کارت بە کەس نەبێ.\nباوکم ئەو قسانەی دەگوت بەڵام من هەمیشە بیرم لای باوە گەورەم بوو کە دەیگوت:\n– ڕوڵە هەمیشە گورگ بە گورگ. نەکەی مەڕ بی! گورگێکی کز و لاواز لە مەڕێکی تێر و تەسەل بەشەڕەف‌ترە.\nمن نەمدەزانی بۆ گورگ بم یان بۆچی مەڕ بم. نە ئەودەم زانیم نە ئێستا. بەڵام ئەو ڕۆژەی لە ژووری دەوامەکەم خەوتبووم -وەک هەموو رۆژەکانی تر- سەرۆکی دایرە خۆی بە ژوورێدا کرد و دوای هەزار جنێو و تف و لەعنەت گوتی:\n– خودا بە قوربانی پێڵاوی بابتت کا دەنا تۆم بە خۆڕاییش ڕانەدەگرت.\nتۆزقاڵێک تێک چووم. چونکە تەنیا من نەدەخەوتم، هەموو فەرمانبەرەکانی تریش دەخەوتن. تەنانەت سەرۆک بۆ خۆشی دەخەوت. جگەرەیەکم داگیرساند و دووکەڵەکەیم بە ڕووخساریدا کرد و هاتم بڕۆمە دەرێ کە گوتی:\n– قوڕمساخی، کەر، کوڕی کەر.\nکەوتمە بیری قسەی باوە گەورەم، بۆیە کە گەڕامەوە لە دم و فڵچم وەک گورگ لیک دەچۆڕا. دەستەکانم لەسەر مێزەکە دانا و لە هەناوی خۆمدا گوڕاندم:\n– من گورگم گورگ. من مەڕ نیم سەرت بۆ داخەم. ئاگاداری خۆت بە دەنا زگت هەڵدەدڕم.\nچاوم لێکرد، بە بێ دەنگی سەرم داخست و هاتمە دەرێ. لە چەن ڕۆژی داهاتوودا لە گورگ بوونی خۆم پەشیمان بوومەوە. مووچەی خێزانم نەبوایە لە برسا قڕمان دەهات. ئەو دەم بە قسەی باوکم گەیشتم کە مەڕ بوونیش خراپ نییە. شەوێک لە جێگادا کە هەر بیرم دەکردەوە و جێگا برینی ئەو قسانە لەسەر دڵم دەکزایەوە وەک گورگ بە لوورە لوور بەرەو ماڵی سەرۆکی دایرە چووم. لە پەنجێرەوە خۆم فڕێ دا ژوورەکە و بە گازێک لە باوەشی ژنەکەی دەرم هێنا و لە بەر چاوی ژنەکەی دم و کەڵپم لەنێو زگیدا دێنا و دەبرد. جار جار ڕامدەکێشا بۆ ئەم‌لا و ئەولا و ژوورەکەم لە خوێندا گەوزاند. دیسان جەستەم ئاڵوگۆڕی پێدا هات و زانیم بوومەتەوە دڕەندە بەهێزەکە وا خۆم دەمویست. وەی لەو شەوە خۆشە. قەتم لەبیر ناچێ. کوشتن تامێکی زۆر خۆشی هەیە. ئەویش کوشتنی کەسێک کە تۆی پێ کەم بێت.\nدوای چەن وەخت لەبەر پاڕانەوەی باوکم لە سەرۆک و کەوش جووت کردن بۆی چوومەوە سەر دەوام. سەرۆک چەن ڕۆژی هەوەڵ بە تانەوە چاوی لێدەکردم و لێوی دەکرۆشت.\nئەوەی کە هەموومان بەیانییان هەڵدەستین و وەک هەموو ڕۆژانی پێشووتر، دەچینە دەرێ و تا کاتی خەوتن دێین و دەچین، لەگەڵ ترسی تێکهاڵاو لەگەڵ ژیانمان، تەنیا خاڵی هاوبەشی ژیانمانە. لووتێکی پان و دووچاوی شین و ترسێکی لە ڕادەبەدەرم لە باوکم وەرگرتبوو. هەر چەند لە تەواوی ژیانمدا دەمویست وەک ژێگواڕا و کاستڕۆ و لۆتێرگینگ و قازی بم، یان لانی کەم وەک باوەگەورەم بم، بەڵام هەموو کات دیوارێکی بڵیندی ترس و لەرزم لە بەرانبەر خۆمدا دەدی و دەکەوتمە بیری ئەو قسەی باوکم کە دەیگوت:\n– هەژار درۆی دەکرد. قەل بوون لە هەڵۆ بوون باشترە.\nنەبوونی باوەڕ بە باوکم و نەبوونی توانا تا وەک باوەگەورەم بم، هەمووکات سەر لێ شێواوی دەکردم و هەر لاکەی سەرم دەهات. ڕەنگە هەمووی هی ئەوە بێ بیریان لێ دەکەمەوە. ڕەنگە ئەگەر من منداڵی باوەگەورەم بوایەم ئەلان وەک ئەو بوایەم. نازانم. جار جار هەست دەکەم ئێمە هەموومان ڕۆباتی منداڵێکی زیرەک و ئازاین کە بە کەیفی خۆی سازی کردووین و بەیەکی توانا و هێز داوە و ترس و لەرزی خستووەتە نێو دڵی یەکی تر. وەک من و باوکم.\nدوای ئەوەی ملی باوەگەوەرەمیان بە پەتەوە کرد، باوکم تەنانەت نەیوێرا بە ڕۆژیش جەنازەکەی بنێژێ و لە تاریکی شەودا ناشتی. ڕەنگە لە ترسا کفنیشی نەکردبێ و یاسین و تەڵقینی لەبیر چووبێ. کێ دەزانێ؟!\nتەنیایی و ئارامی، ئەو هەستانەی لەمێژ ساڵەوە دوایان کەوتووم و هیچ بۆنێکم پێوە نەکردوون. لە چەند ساڵی نێوان نێر بوون تا زەماوەندەکەم هێمن و ئارام دەژیانم بەڵام لە شەوی پەردەوە بۆ ئێرە، تەنانەت بۆ یەک چرکەش ئەو هەستانەم نەدیوەتەوە. تۆ بلێی بۆ؟!\n– ڕۆڵە سوننەتی پێغەمبەرە. ئێمەش ئۆمەتی ئەوین. پیاو تا ژن نەهێنێ ئیمانی کامڵ نابێ.\nمنی داماو وەک ڕۆژانی پێشوو لە شاخ و کێو وەک بزن ئەم شاخ و ئەو شاخم دەکرد و بە دوای بەردی کۆندا دەگەڕام. بێ خەبەر لەوەی دایک و باوکم کچێکی خزمێکی دووریان لە شار بۆ مارە کردووم. من کە تا ئەو دەم تێخ لە گیانم نەکەوتبوو ئێستا دەبوایە خۆم بۆ پیاوەتی حازر کردایەت.\n– نێوچاوانی شەوق دەداتەوە. هەم دەخوێنێ و هەم تەون دەکات. دەست و مست قەویی وەک خۆی کەمە.\nمن کە تەنیا خەمم ئەوە بوو ئەوجار چۆن بچم بۆ کێو هیچم نەکوت و قسەشم کردبا لەگەڵ قسەی دایک و باوکم هیچم پێ نەدەکرا. من هیچم نەدەزانی و خەڵک دەیانکوت وەک هەنگوێنە. بەزۆری پەتیان لەمل کردم و لەگەڵ پیرە ژنێکی چەماوە خستیانینە ژووری پەردەوە. پەشۆکابووم. بووکەش هەروەها. ئەو ژنە پیرەش کە لە مەیموون دەچوو، زوو زوو دەیگوت:\n– دەی زووکە قارەمان. دەی ڕوو سوورمان کە و ئەو پەڕۆیە سوور کە.\nئەو شەوە تەواو بوو بەڵام پەیکەرەی ئارامی من بە دەستی دایکم شکا. هێندەی دیکە ڕق و بوغزم لە دایکم هەڵگرت. ڕق و نەفرەت و بوغز لە دڵمدا زاوزێی دەکرد. دوای چەن وەخت بە ئەمری دایکم هاتینە شار و من چوومە زانکۆ. بیری کوشتنی دایکم دیسان هاتەوە مێشکم. بەیانییەکی زوو یەک دەبە نەوتم برد و بە دایکممدا کرد. دوای ئەوەی سینگ و مەمکیم خوارد، ئاورم دا. دەنگی قیژە و هاوارەکەی دەگەیشتە تەشقی ئاسمان. قرچە قرچی ئاورەکە ئەو گەڕەکەی تەنیبوو. سەیر بوو کەس نەدەهات بە هاواری دایکمەوە. مرد. تۆڵەی شکاندنی پەیکەرەی ئارامی خۆمم لێستاندەوە. لەبیرمە هیچ کە بۆ دایکم نەگریام وەک باوکم، تەنانەت قاقاشم دەکێشا. قاقایەک لە قووڵایی دڵەوە. ئەوە ئاکامی ئەو کەسانەیە وا ئارامی مرۆڤ تێک دەدەن.\nئێستاکە ئەو قەلەڕەشە چکۆڵەیە لەمێژ ساڵە هاوژینمە و هەموو شەوێ چاوم بە چاوی دەکەوێ و مانگی جارێک لاقمان تێک دەهاڵێ. لەم دواییانەدا لە ڕابردووی دووشکم و لێی دەترسم. تۆ بلێی کەس پێش من ماچی نەکردبێ!؟ تۆ بلێی کەس پێش من بۆنی بە بناگوێیەوە نەکردبێ!؟ دوای ئەو هەموو ساڵە ئەو هەستە وەک خۆرە کەوتووەتە نێو گیانم و خەریکە دەمکووژێ. لە ڕووی ناچارییەوە حوکمی لێ دەکەم، تەنانەت لای دایک و باوکیشی چارشێوێکی ڕەش لە خۆی بهاڵێنێ و قەت قەت لە خۆی دوور نەخاتەوە. دایدەپۆشم. ناهێڵم کەس بیبینێ. ئاوا ئاسوودە دەژیم. دەبێ ئاگام لێی بێ.\n_ جا من چۆن وا دەکەم.\nبەڵام خاتر جەمم بە قسەم ناکات. هیچم لە دەست نایەت. قسمەت وای لێکردووم هیچم لە دەست نەیەت. تەنانەت دەسەڵاتی ژنەکەشمم نییە، بۆیە بڕیارم داوە بیکووژم. لە ناو بردن تەنیا دەرمانە بۆ ئەو برینەی سەر دڵ و مێشکم. تۆ بڵێی ئەوجار بە ئارامی بگەم؟! ئاخری کوشتم. چەند خولەک لەوە پێش…\nوێندیگۆ (wendigo) بوونەوەرێکی دێوئاسای ترسناک و خەیاڵی ئەفسانەکانی سوورپێستەکانی ئەمریکا. لەم ئەفسانەیەدا هەر کەسێکی مرۆڤخۆر دەگۆڕدرێت بۆ وێندیگۆ\n← شوختێك لەسەر ئیمانى سفت\nدیاردەی ‘تەكفیر’ لە فیكری ئیسلامی ھاوچەرخدا →


2020-10-08 3100 جار\nمەسرور بارزانی لە پەرلەمان ووتی: "ئێمە نیزامێکی سۆسیالیستی یان کۆمۆنۆێمیستیمان نیە تا گرنگی بە کەرتی گشتی بدەین". لە وەڵامی ئەم قسەیەدا دەکرێت لەو بەڕێزە بپرسین ئەی باشە ئێوە چ ”نیزام“ێکتان ھەیە؟ کام سیستمی ئابوریی و سیاسیتان ھەیە؟ من تەواو لەو باوەڕەدام نە مەسرور بارزانی نە ئەو خێزان و بنەماڵە و گروپانەی ئەو نوێنەرایەتیان دەکات، لە خەمی وەڵامدانەوەی ئەو پرسیارانەدا نین.\nئەوان ئەسڵەن بەلایانەوە گرنگ نییە چ جۆرە ئابوریی و مۆدێلێکی سیاسیان ھەبێت، بە مەرجێک بەردەوام خۆیان گەمەکەری ژمارەیەکی ناو ئەو سیستمە و سودمەندیی ژمارە یەکی ئەو مۆدێلە، بن. بەڵام ھەندێک لە نەیارەکانی ئەوان، بەتایبەتی بڕێک لەوانەی خۆیان بە چەپ و ڕادیکال دەزانن، وەڵامی ئەم پرسیارانەیان بۆ ئەدەنەوە و پێیاندەڵێن: سیستمەکەتان ”کامپیتالیزم“ە، ”سەرمایەداریی“ە، ”کاپیتالیزمێکە لە خزمەتی چینی سەرمایەداراندا لە کوردستان“، ئەم ”کاپیتالیزم“ەش ”بە چەند تۆڕێکی یاسایی و نایاساییشەوە بە سەرمایەداریی جیھانییەوە، گرێدراوە“.\nبە بۆچوونی من ئەم جۆرە وەڵامە گشتگیر و ئەبستراکتە بە پرسیاری ئەوەی چ جۆرە سیستمێکی ئابوریی لەھەرێمدا دروستکراوە، وەڵامێکی تەواو ھەڵە و بێمانا و بێبنەمایە. ناونانی ئەوەی لە ھەرێمدا ھەیە بە ”کاپیتالیزم“ یان ”سەرمایەداریی“ کە خزمەت بە ”چینێک“ لە ”بۆرژوازیی“ و ”سەرمایەدار“ دەکات، جگە لە ئینشانووسییەکی ئاسان و ئیستیقالەکردنێکی تەواو لە بیرکردنەوە، جگە لە خۆدزینەوە لە شیکردنەوەیەکی مێژوویی کۆنکریت ئەوەی لە ئارادایە، شتێکی دیکە نییە. ناونانی سیستمی ئابوریی لە ھەرێمدا بە ”سەرمایەداریی“ ھەم تێنەگەیشتنێکی سەرسوڕھێنەرمان لە سەرمایەداریی و ھەم لەو جۆرە سیستمەش نیشانئەدات کە لە ھەرێمدا ئامادەیە.\nسەرمایەداریی سیستمێکی ئابوریی سیاسییە ناکرێت بۆ یەک فۆرم کورتبکرێتەوە و بەو شێوە گشتگیرە بەکاربھێنرێت، سەرمایەداریی فۆرم و شێوازی جیاواز و ھەمەجۆریی ھەیە. ھەر بۆ نموونە ئەو سەرمایەدارییەی لە سوید و نەرویج و دانیمارک ئامادەیە، ئەو سیستمە نییە کە لە سعودیە و ئێران و سوداندا ئامادەیە، ئەو کاپیتالیزمەی لە ھۆڵەندا و ئەڵمانیا و فەرەنسادا ھەیە، ئەوە نییە کە لە ئابووریە پڕ تاڵانییەکەی ھەرێمەکەی ئێمەدا ھەیە. قسەوتنی گشتییش بە کاپیتالیزم، ئەوەندەی دەچێتە قاڵبی جنێودانەوە، دەیەکی ئەوە ناچێتە قاڵبی شیکردنەوە و ڕاڤەکردنێکی نیمچە زانستیشەوەوە. ئەو فۆرمە لە سەرمایەداریی کە لە سوید و نەرویجدا ھەیە، بە سەدان ساڵ لەپێش ئەو ئابوریی تاڵانیی و جەردەیی و دزیی و کوشتن و بڕینەوەیە، کە لە ھەرێمەکەی ئێمەدا ھەیە. ئەو سەرمایەدارییە دەوڵەتییەی لە چیندا ھەیە، جیاوازە لەو ئابورییە خێزانیی و بنەماڵەییە سوڵتانییەی لە ھەرێمدا دروستکراوە، تەنانەت ئەو سەرمایەدارییەی لە شوێنێکی وەک میسر و مەغریب و تورکیادا ھەیە، جیاوازە لەو سەرمایەدارییە خێزانییە، حیزبییەی لە دونیای ئێەمەدا دروستکراوە.\nئیشی ژمارە یەکی فیکر دوورکەوتنەیە لە گشتگیریی و دابەزینە بۆناو شیکرندەوەی بەرجەستەبوون و رەنگڕێژییە کۆنکریتەکانی ناو واقیع. ئەوەی لە کوردستاندا ھەیە و دروستکراوە، سەپاندنی لۆژیکی حوکمڕانییەکی جەردەیی و گەندەڵ و توندوتیژە، بەسەر کایەی ئابورییدا و کەڵەکەکردنی سەرمایە و ئاراستەکردنی سەرجەمی کایەی ئابورییە، بەپێی ئەو لۆژیکی حوکمڕانییە، کە لۆژیکێکی خێزانیی و بنەماڵەیی و سوڵتانییە. لێرەدا کایەی ئابوریی لەوەدەکەوێت کایەیەکی سەربەخۆ بێت، لەوەدەکەوێت لۆژیکی ناوەکیی خۆی ھەبێت، لەوەدەکەوێت میکانیزمی ئابورییانەی تایبەت ئاراستەی بکات، بەڵکو دەگۆڕدرێت بۆ شوێنی تەڕاتێنکردنی بکەرە سەرەکییەکانی سیستمە سوڵتانییەکە، بە ھاریکاریی کۆمەڵێک کۆمپنیا و دەوڵەتی ئیقلیمیی، کە بەدوای قازانجی خێرا و ڕاستەوخۆدان. ئامانجی ئەم گشتە تێکەڵە گەشە و پێشکەوتنی ئابووریی نییە، ئەوە نییە ئابورییەکی دروستبکەن ئەگەری ئەوەی تێدابێت بە لۆژیکی قازانجی زۆرینەی کۆمەڵگا کاربکات.\nئەو نوخبە سوڵتانیەی دروستبووە لە خەمی ئەوەدایە سیستمێکی ئابوریی و سیاسی و سەربازیی دروستبکات کە پاراستن و زیاترکردنی ھێزو دەسەڵات و کەڵەکەکردنی زیاتر و خێرای سەرمایەی خۆی، بەھەر نرخێک بووە، مەیسەربکات. ئەوەی ھەیە. سیستمێکی ئابورییە لەباتی ئەوەی یاسا و بەھا و میکانیزمەکانی کارکردنی ئابوریی بەڕێوەیببات، ھێزی سیاسەتێکی گرێدراو بە ھێزی سەربازیی میلیشیایی و بە توانای پەکخستنی یاسا و توانای وێرانکردنی فۆرمە جیاوازەکانی ململانێ، ئاراستەیدەکات. کەڵەکەکردنی سەرمایە لەڕێگای ھێزەوە، لە ڕێگای تێکەڵکردنێکی پاسۆلۆژیانەی ھێزی سیاسیی و ھێزی سەربازیی و ھێزی ئەمنیی بە ئابوریی، ئەو ژێرخانەیە کە ئەم ئابورییە ترسناکەی لەسەر دروستبووە.\nکەڵەکەکردنی سەرمایەیە لەڕێگای تاڵانی ڕۆژانەی ئابورییەکەوە کە تەواو کۆنترۆڵ و ئاراستەکراوە. لە ڕاستیدا ئەوەی لە ھەرێمدا ھەیە ”بازاڕی سەرمایەداریی“ ئازاد و نائازاد نییە، بەڵکو بازاڕێکی تەواو مۆنۆپۆڵکراو و خنکێنراوە، بەڕادەیەک لەوانەیە زەحمەتبێت بتوانین بازاڕێک بدۆزینەوە بەڕادەی ئەم بازاڕە لە ھەرێمدا مۆنۆپۆڵکراو و دەستەبەسەرداگیراو و بە زۆرمانا خنکێنراوبێت. بازاڕێک دابەشکراو بەسەر چەند گروپێکی بەناویەکداچوودا کە بە لۆژیکی کۆنترۆڵکردنی مافیاییانە کاردەکات، نەک بە لۆژیکی بازاڕ خۆی، لەھەر فۆرمێک لە فۆرمەکانیدا.\nسەرمایەداریی دیاردەیەکی پڕ ئاڵۆزیی و فرەفۆرمە، کورتناکرێتەوە بۆ یەک سیستمی ھاوشێوە و لێکچوی ڕێکخستنی ژیانی ئابوریی. لە چەندان شوێنی جیھاندا ئەوەی ناوی سەرمایەداریی لێنراوە فۆرمی جیاوازیی ڕێکخستنی بازاڕ، ڕۆڵی جیاوازی دەوڵەت لەناو ئابوریدا، پەیوەندیی جیاواز لە نێوان سیاسەت و ئابوریی، فۆرمی جیاوازیی دەستخستنە ناو بازاڕ و ڕێکخستن و ئاراستەکردنی بازاڕی، گرتۆتەخۆی. ئەوەی لە کوردستاندا ھەیە خراپترین و تۆقێنەرترین فۆرمی بازاڕە کە ھەیە و دروستکراوە. بازاڕێک لۆژیکی تاڵانکردنێکی ڕێکخراو و پارێزراو ئاراستەی دەکات و ئەوەشی دەیپارێزێت، ھێزە، ھێزی سەربازیی و ئەمنیی و میدیایی ڕووت.\nئەوەشی ئەم گشتە ئاراستە دەکات چینێک لە سەرمایەدار و بۆرژوازیی نییە، بەڵکو کۆمەڵێک خێزان و بنەماڵە و گروپی سوڵتانی داخراوە، کە ھیچ یەکێکیان ھیچ چالاکییەکی بەرھەمھێنان و ھیچ کردەیەکی ئابوریی ماناداریان نییە، ئەوەی ھەیانە لەشکری حیزبیی و سوپای تایبەت و پارتی سیاسیی گوێڕایەڵ و قۆرخکراو و میدیای درۆزن و ئاراستەکراوە، کە وایان لێدەکات خاوەنی ئەو ئابوریی تاڵانییە بێیاسا و بێنۆرم و بێلێپرسینەوەیە بن لە ھەرێمدا سەروەرکراوە. ڕاستە ئەو سیستمەی مەسرور بارزانی و ھاوەڵەکانی دروستیانکردوە سۆسیالیزم و کۆمۆنیزم نییە، بەڵکو ئەو ئابورییە کە باسمانکرد.